27-09-2017 22:59 Srbija Politika\nPredsednik Srbije reagovao je na odluku Apelacionog suda u Beogradu da pravosnažno oslobodi vlasnika Delta holdigna Miroslava Miškovića od optužbi da je oštetio putarska preduzeća, dok će suđenje za utaju poreza biti ponovljeno.\nVučić besan zbog presude Miškoviću (Foto: public)\n- Evo vam tajkuni, neka vam vode državu i neka pokradu sve što je u međuvremenu stvoreno! Ovako je predsednik Srbije Aleksandar Vučić reagovao kada je upitan da prokomentariše jednoglasnu odluku Apelacionog suda koji je danas Miroslava Miškovića pravosnažno oslobodio optužbi da je oštetio putarska preduzeća izvlačeći novac iz njih, dok će mu suđenje za utaju poreza biti ponavljeno.\nIstovremeno, potvrđene su i oslobađajuće presude za sina vlasnika "Delta holdinga" Marka Miškovića i Mila Đuraškovića, koji su, takođe, bili optuženi za ispumpavanje novca iz putarskih firmi. I njima će se ponovo suditi za utaju poreza. Više o presudi pročitajte OVDE. Izvor: Novosti\nVučićeva poruka Miškoviću upućena pre četiri godine\nVUČIĆ: Ujedinjeno Kraljevstvo da pokaže više razumevanja za stavove Srbije o KiM


Katalog Privrednog Imenika Srbije za 2018. godinu je izašao : privredni-imenik.com\nPočev od 01.03.2018. svi pretplatnici i oglašivači u našim izdanjima za 2018. godinu koji još uvek nisu dobili svoj primerak Kataloga ili Programa, mogu pozvati izdavača na info telefon redakcije (011) 244-00-36 ili kontaktirati preko e-mail adrese office@privredni-imenik.com kako bi smo rešili sve eventualne probleme oko isporuke.\nKatalog Privrednog Imenika Srbije na Srpskom i Engleskom jeziku, sa adresarom 500 firmi, organizacija i institucija iz cele Srbije u izboru redakcije Privrednog Imenika Srbije, namenjen je pretplatnicima i oglašivačima u svim izdanjima Privrednog Imenika Srbije i drugim zainteresovanim firmama i institucijama, sajmovima u Srbiji i inostranstvu, ambasadama i trgovinskim komorama i predstavništvima u Srbiji i inostranstvu. Katalog Privrednog Imenika Srbije za 2018. je štampan u punom koloru, a korice su plastificirane.\nProgram/CD je takođe dvojezični, na Srpskom i Engleskom i na taj način informacije o poslovnim subjektima iz baze podataka Privrednog Imenika Srbije postaju dostupne publici širom sveta. Verzija na Engleskom jeziku se distribuira pod naslovom B2B Serbia – Program/CD i može se takođe besplatno preuzeti i isprobati sa našeg sajta www.b2b-serbia.com na Engleskom jeziku.\nMolimo sve pretplatnike i oglašivače u izdanjima Privrednog Imenika Srbije, koji još uvek nisu izmirili u celosti svoje obaveze prema izdavaču, da to učine u najkraćem roku (ukoliko to nije drugačije predviđeno ugovorom), jer se radilo o nižim i fiksnim pretplatnim cenama, uz koje su naručioci ostvarivali i druge popuste kod oglašavanja i koje su važile samo u 2017. godini.


Najveći bazen na muslimanskom jugu Rusije zatvoren za žene - Vijesti.me\nRojters navodi da je na Sjevernom Kavkazu uobičajeno da sportski objekti nude ženama i muškarcima pristup različitim danima, ali da je potpuna zabrana za žene protivna ruskom ustavu, kažu aktivisti. Fatima Abdulhalimova (31), bivša profesionalna plivačica, kaže da više ne može da koristi bazen iako tamo radi kao instruktorka. „Mislim da je to zbog religije, zato što ovdje dolazi puno religioznih muškaraca,“ kazala je za Rojters Edit\n2818 pregleda 0 komentar(a)\nSpa centar Anži (Foto: Rojters)\nAngelina Šofranac 23. januar 2020, 08:49\nTa odluka je izazvala užarenu debatu među stanovništvom planinskog regiona, gdje preovladavaju tradicionalne društvene vrijednosti i konzervativna tumačenja islama, za razliku od liberalnijih velikih djelova evropske Rusije, piše Rojters.\nUprava bazena je saopštila da je odluka za zabrani ulaz ženama, kojima je prethodno bio dozvoljen samo petkom, finansijske prirode.\nRojters navodi da je na Sjevernom Kavkazu uobičajeno da sportski objekti nude ženama i muškarcima pristup različitim danima, ali da je potpuna zabrana za žene protivna ruskom ustavu, kažu aktivisti.\nFatima Abdulhalimova (31), bivša profesionalna plivačica, kaže da više ne može da koristi bazen iako tamo radi kao instruktorka.\n„Mislim da je to zbog religije, zato što ovdje dolazi puno religioznih muškaraca,“ kazala je za Rojters.\nPristup bazenu ranije su imali i muškarci i žene, dodala je, prije nego što je određeno da petkom može da ga koristi samo ljepši pol. Ako pravilo o danima za žene nije bilo finansijski održivo, zašto se jednostavno ne vrate na raniji sistem, pita se Abdulhalimova.\nTri žene iz Dagestana su podnijele žalbu regionalnom tužilaštvu u kojem su optužile sportski centar za neustavnu diskriminaciju na osnovu pola.


Plava riba i svastikin but - "Bezbednosna kultura" političkih stranaka - Nedeljnik Vreme\n11. 1. 2002. / 10.37\nTo, međutim, nije bilo sve: od samog početka i prvih zametaka političkih stranaka u Srba, 1989, pa do dana današnjeg, Državna bezbednost marljivo je radila na infiltraciji, nadzoru i kontroli opozicionih političkih stranaka; ponekad i na njihovom stvaranju, od Nove Pazove pa dalje… Milošević se držao proverene jezuitske prakse: ako već postoji opasnost od zavere, bolje da je pravim ja nego neko drugi. Ta dijalektika, međutim, hoće da bude i opasna, kako svedoči – između ostalog – iskustvo ruske imperijalne tajne policije, Ohrane: čak i zavere pravljene pod kontrolom mogu da ispadnu uspešne, zbog nužnog i nezadrživog istorijskog kretanja mnogo većih sila nego što su to tajne službe. Nešto slično desilo se i Miloševiću: njegova tajna služba procenila je početkom 2000. godine da mu je istekao rok trajanja. To joj se moglo, jer je upravo on od Državne bezbednosti napravio ono što su drugovi komunisti zvali "otuđeni centar moći", to jest nevladinu organizaciju koja je čak imala i svoju vojsku.\n"Bezbednosna kultura" političkih stranaka u ovom, političkom, kontekstu posle 5. oktobra svodi se – uprošćeno rečeno – na dva posla: obaveštajni (znati šta protivnik, ali i koalicioni partner, smera i kakva je situacija kod njih); i kontraobaveštajni (sprečiti protivnika, ali i koalicionog partnera, da saznaju šta stranka smera i kakva je u njoj situacija). Kad je o protivniku – strankama bivše vlasti – reč, razlozi su razumljivi: očuvanje vlasti. Kad je o koalicionim partnerima reč, tu je situacija u DOS-u malo složenija, a bogami se još više "usložnjava" kako meseci prolaze i kako koalicija puca po prirodnim linijama rascepa. DOS se, naime, deli polako na buduću vlast i buduću opoziciju, pa ko prvi ozbiljno pristupi obaveštajnom radu prema budućem protivniku – ima prednost u startu… Da se odmah razumemo: sve su to legalna, legitimna i korektna sredstva političke borbe – dok ne pređu granicu krivičnog dela (na primer: ilegalno prisluškivanje, kao u slučaju Votergejt) i spadaju u nasleđe višestranačke demokratije u celom svetu.\nOd ostalih stranaka DOS-a, nešto više brige za ovu oblast imaju "generalske stranke", mada to Vuku Obradoviću ništa nije pomoglo (možda zato što je svoje aktiviste bio dobro uvežbao od početka…). Zanimljivo je da je Liga socijaldemokrata Vojvodine razvila veoma efikasan stranački aparat na ovom planu i da ima veoma dobru obaveštajnu i još bolju kontraobaveštajnu zaštitu. To nije čudno, jer je reč o stranci koja od početka nije imala iluzija o režimu – niti režim o njoj. Srpski pokret obnove, koji je tokom godina izgradio znatne resurse na ovom planu, pogotovo u lokalnim organizacijama, nije, nažalost, uspeo da ih iskoristi kako treba i izgubio ih je, sve zbog hirovitosti i Vuka Draškovića.


Suosnivač Pirate Bayja priprema aplikaciju za poruke sigurne od nadzora - Klix.ba\nSuosnivač Pirate Bayja priprema aplikaciju za poruke sigurne od nadzora\n11.7.2013. u 09:11\nSuosnivač i nekadašnji glasnogovornik stranice za dijeljenje podataka Pirate Bay, Peter Sunde, radi na novoj aplikaciji za poruke za iPhone i Android, koja će svojim korisnicima omogućiti komunikaciju sigurnu od špijuniranja.\nAplikacija "Hemlis" ("tajna" na švedskom) koristi posebnu enkripciju kako bi osigurala da samo dvoje ljudi koji razgovaraju imaju pristup podacima.\n"Svu komunikaciju na današnjim mrežama nadziru vladine agencije i privatne kompanije. Političari to neće zaustaviti, već traže i više. Zbog toga smo odlučili napraviti platformu za poruke na kojoj vas niko neće moći špijunirati, čak ni mi", rekao je Sunde.\nZaista, ni Sunde ni njegov tim koji razvija aplikaciju neće moći vidjeti sadržaj poruka, a u aplikaciji se neće pojavljivati nikakve reklame. "Hemlis je messenger za svakoga, a mi se trudimo da bude najpristupačniji messenger svih vremena“, piše u opisu aplikacije.\n"Mi znamo kako da šifriramo protok podataka i u kojim zemljama imamo usluge te kroz koje zemlje možemo dozvoliti da podaci prođu. Gradimo mrežu iznad njihovog vlastitog interneta kako bismo provukli šifrirane poruke", kaže Sunde.\nIako su mnogi pokušali povezati šifriranu komunikaciju sa terorizmom, Sunde navodi da mogućnost da će teroristi koristiti aplikaciju nije validan argument u ovom slučaju.\n"Mi ovdje pričamo o normalnim ljudima koji do sada nisu imali pristup ovakvoj tehnologiji. Teroristi definitivno neće biti u našem sistemu, oni već imaju svoje vlastite i ne vjeruju nam. Mislim da su jedini ljudi kojima mi pomažemo obični građani, koje vlada nadzire", rekao je Sunde za Russia Today.\nPirate Bay aplikacija špijuniranje Peter Sunde\n21.01.2018. u 20:20\n19.01.2018. u 21:54\nGreška na WhatsAppu, hakeri mogu ući u bilo koji privatni grupni chat\n15.01.2018. u 10:39\nUskoro klađenje na utakmice i trke konja na Facebooku\n11.07.2013. u 09:12\nApple testira slow motion mod za kameru budućeg iPhonea\n10.07.2013. u 19:00


RTCG - Radio Televizija Crne Gore - Nacionalni javni servis :: Svijet :: Neće biti sporazuma ako London ne poštuje dogovoreno\nBARNIJE ISTAKAO 31. 05. 2020. 20:41 >> 20:39 0\nPregovarač EU za odnose Unije i Velike Britanije poslije Brezita Mišel Barnije naglasio je da vrijeme ističe i upozorio Britaniju da neće biti sporazuma ukoliko London odustane od svojih ranije preuzetih obaveza.\n"Velika Britanija napravila je jedan korak unazad, dva, tri koraka unazad, u odnosu na obaveze preuzete na početku", rekao je Barnije u intervjuu objavljenom danas u britanskom listu Tajms, uoči nove runde pregovora dvije strane u utorak.\nBarnije je rekao da se EU jako dobro sjeća teksta koji je dogovoren sa aktuelnim premijerom Borisom Džonsonom i da jednostavno želi da taj tekst bude poštovan, i to doslovce, i upozorio da "ako ne bude, neće biti sporazuma".\nVelika Britanija je zvanično napustila EU 31. januara, ali evropski propisi se u zemlji i dalje primjenjuju tokom prelaznog perioda koji traje do kraja decembra, i tokom koga treba da se postigne sporazum o budućim trgovinskim odnosima između dvije strane, poslije Bregzita.\nPregovori treba da se nastave u utorak, a tokom prethodne runda održane sredinom maja nije zabilježen nikakav napredak.\n"Vrijeme pritiska", upozorio je Barnije, u osvrtu na to da svako produženje prelaznog perioda treba da se zatraži prije 1. jula.\nLondon ne želi da govori o produženju pregovora dalje od decembra, rekao je u srijedu britanski pregovarač Dejvid Frost, i po cijenu da se ne postigne nikakav sporazum o budućim trgovinskim odnosima što bi potencijalno bilo destruktivno za privredu.\nBarnije smatra da je Bregzitom u svakom slučaju uspostavljen odnos u kome obje strane gube, ali da ukoliko ne bude postignut sporazum da bi moglo da bude još težih posljedica, koje bi se dodale na već teške posljedice izazvane krizom novog korona virusa, i pozvao je na zajedničku odgovornost i EU i Velike Britanije.\n"U interesu dvije strane je da postignu sporazum", rekao je Barnije uz ocjenu da Britanija ima mnogo više da izgubi u slučaju da ne bude sporazuma, nego Evropa.\n"Mi smo mnogo manje izloženi od njih, jer samo sedam odsto našeg izvoza ide Velikoj Britaniji dok 47 odsto britanskog izvoza ide u Evropu", rekao je on.\nUkoliko se ne postigne sporazum trgovinska razmjena dvije strane će se rukovoditi propisima Svjetske trgovinske organizacije, podigle bi se nove trgovinske barijere i izazvali znatni troškovi za uvozničke firme sa obje strane i zastoji na granicama.\nVelika Britanija EU Mišel Barnije


Vučić: Srbija nikad nije bila jedinstvenija, važno da svi imaju pravo da kažu šta misle - Izazov\nVučić: Srbija nikad nije bila jedinstvenija, važno da svi imaju pravo da kažu šta misle\nRadio-televizija Srbije\t 31. decembra 2021. 11:18\nAleksandar Vučić je, u novogodišnjem intervjuu za televiziju K1, govorio o političkoj, ekonomskoj i medijskoj situaciji u Srbiji, ali se osvrnuo i na proslavu praznika, filmove "Kvo vadis, Aida", "Dara iz Jasenovca", studije za košarkaškog trenera.\nNa konstataciju da je selektor fudbalske reprezentacije Dragan Stojković Piksi, pre više od godinu dana, rekao da je siguran da će odvesti reprezentaciju na Svetsko prventstvo u Kataru, ali i da je Vučić podržavajući reprezentaciju na neki način hteo da provuče poziv na jedinstvo, predsednik je odgovorio da to govore oni koji žele sebi da daju na značaju, većem nego što ga stvarno zaslužuju.\nDodao je da je Srbija medijski podeljena, što je dobro za demokratsko društvo, ali da je Srbija suštinski mnogo jedinstvenija i ujedinjenija nego ikada.\n"Fudbal sam pomenuo kao paradigmu promene svesti, paradigmu uspeha, i ne zato što sam ja dao gol… Mi smo obezbedili uslove, što je posao države, a sve su postigli fudbaleri i selektor, koji je imao hrabrosti sve da kaže", rekao je Vučić.\n"Važna sloboda govora, ali i odustajanje od samoponižavanja"\nPredsednik je poručio da je važno da svi ljudi u našoj zemlji imaju pravo da kažu šta misle i da nema problem sa tim da se film "Kvo vadis, Aida" emituje u Srbiji, ali i da je važno to što se odustalo od samoponižavanja Srba.\nVučić je, odgovarajući na pitanje kakvu Srbiju želi, odnosno da li želi Srbiju u kojoj se bez problema prikazuje film "Kvo vadis, Aida", rekao da je važno da svi ljudi imaju pravo da kažu šta misle.\n"Taj film se prikazuje se u bioskopu u Novom Pazaru. Ko želi, može da ga prikazuje", rekao je Vučić.\nMeđutim, kako je istakao, važno je to što se odustalo od samoponižavanja i nametanja kolektivne krivice srpskom narodu.\n"Nemam problem da kažem da se u Srebrenici desio užasan zločin, ali i da se setimo srpskih žrtava", napominje Vučić.\nPodseća da je ove godine prvi put po sećanju na jasenovačke žrtve, u Beogradu nazvana Obala jasenovačkih žrtava.\n"Nemam problem da svako govori šta želi dok ne ugrožava druge", rekao je Vučić.\nFilm "Kvo vadis, Aida", kako kaže, nije gledao jer nema vremena, za razliku od filma "Dara iz Jasenovca" i to sa dodatnim razlogom, a to je zbog toga što ga je finansirala srpska država.\n"Stefanović nema ništa o meni, nismo bliski kao ranije"\nVučić je rekao da sa ministrom odbrane i funkcionerom SNS-a Nebojšom Stefanovićem ima korektan poslovni odnos, ali da nisu bliski kao što su bili ranije, kao i da Stefanović u "fioci" nema ništa o njemu.\nVučić je je rekao da se viđa sa Stefanovićem, ali da nisu bliski kao što su bili i da ne želi da objašnjava zašto je to tako.\n"To je moj lični odnos, ali poslovan odnos sasvim korektan, uspevam da to razdvojim", rekao je Vučić.\nNa konstataciju da je neubičajeno da posle medijskih optužbi nije pokrenuta istraga kako bi javnost znala šta je sa Stefanovićem, Vučić je uzvratio pitanjem: "Šta to niste čuli, šta vam nije jasno. Ne mislim da to ikoga više interesuje".


Svet – Vesti iz srbije i sveta\nHome > Svet\nJedan srpski državljanin prodao je Turčinu falsifikovane pasoše o vakcinaciji, a nakon isplate usledila je žestoka svađa. Turčin je Srbina jurio ulicama Beča bejzbol palicom. Srbin je zatražio pomoć u jednoj policijskoj stanici u kojoj je otkriveno krivično\nImenovan izaslanik Britanije za Balkan\nPič je ranije ove godine podneo ostavku na mesto predsedavajućeg vojnog komiteta NATO, a ranije je bio kao načelnik štaba odbrane Ujedinjenog Kraljevstva, saopštila je ambasada Velike Britanije u Prištini. Kao specijalni izaslanik premijera, Pič će sarađivati sa liderima Zapadnog\nLukašenko: Pritisak Zapada povezan sa borbom protiv Rusije\nMINSK - Predsednik Belorusije Aleksandar Lukašenko smatra da se trenutni pritisak Zapada na njegovu zemlju uklapa u opšti kontekst borbe zapadnih sila protiv Rusije."Oni (Zapad) se ponašaju užasno i ozloglašeno. To vidimo u Belorusiji. Prošle godine nisu uspeli da odmah zadave Belorusiju. Sada su počeli sa postepenim davljenjem. Jasno\nKurc se povlači: Bila mi je čast da služim zemlji 10 godina\nby Janko Vesic - Dezember 3, 2021 013\nRečima "bila mi je velika čast što sam dobio priliku da služim zemlji deset godina, a sada idem u bolnicu po moju devojku i sina", Kurc je saopštio povlačenje iz politike. Kurc je kazao je da je proteklog vikenda doneo\nEU sprema 300 milijardi evra kao pandan kineskom Putu svile\n"Biće novca za infrastrukturu širom sveta, pa i za one zemlje koje, poput Srbije, već sarađuju sa Kinezima", navodi se u tekstu. Evropska komisija planira da spremi oko 300 milijardi evra koje će u narednih pet godina investirati u infrastrukturne\n“Okovani patak”: Makron nazvao Džonsona “klovnom”\nBritanska štampa je opširno prenela pisanje tog satiričnog političkog magazina da je Makron za Džonsona rekao da ima vulgarno držanje. Kako navodi "Gardijan", to se dogodilo kada se Makron požalio na DŽonsonovo ponašanje pošto su razgovarali telefonom nakon potonuća broda\nLinhart kritikuje “demontažu demokratije” u članicama OEBS\nby Janko Vesic - Dezember 3, 2021 014\n"Ljudska prava se gaze, demokratska prava uskraćuju i pravna država minira. Civilnom društvu se ukida vazduh za disanje", rekao je on u svom govoru u Stokholmu. Linhart je, s tim u vezi, podsetio na Parisku povelju iz 1990. kojom su\nŠvajcarska UBS banka, britanski Barkliz, Kraljevska banka Škotske (RBS), HSBC i Kredi Svis, kažnjene su sa ukupno 344 miliona evra (390 miliona dolara), saopštila je danas Komisija, prenosi CNBC. Istraga, koja je bila fokusirana na trgovinu valutama država i sastava\nby Janko Vesic - Dezember 3, 2021 015\nBEČ - Francuski dnevnik Liberasion optužuje evropskog komesara Johanesa Hana za korupciju, navodeći da je Han dozvolio da ga na lovačke izlete i skupe večere i ručkove pozivaju strani lobisti, bez da je, kako je to predviđeno, to prijavljivao, prenose austrijski javni servis ORF i dnevnik Standard.\nMerkelova odlazi u istoriju, tradicionalna vojna svečanost u njenu čast\nby Janko Vesic - Dezember 2, 2021 013\nSvečanost, čiji koreni sežu u 16. vek, najveća je počast koju nemačke oružane snage mogu odati nekom civilu. Merkel je zahvalila saradnicima i porodici, a svom nasledniku Olafu Šolcu poželela sreću, prenose agencije. "16 godina na mestu kancelarke su bile ispunjene\nNovember 20, 2021 017\nZBRINJAVANJE KUCA I MACA: Akcija udomljavanja životinja u Rajićevoj


Predstavnici Beograda i Prištine su se nakon 18 sati pregovora u Briselu dogovorili o ličnim kartama, prelasku kamiona, posetama zvaničnika Srbije Kosovu i izborima, saopštili su srpski zvaničnici. Edita Tahiri, ministarka za dijalog je u razgovoru za RSE potvrdila dogovor, uz napomenu da je, što se srpskih ličnih karata tiče, EU zatražila tranzicioni period kako bi se ovo pitanje što pre rešilo. U međuvremenu, kosovskim Srbima je poručeno da požure sa vađenjem kosovskih dokumenata.\nNakon dugih i teških maratonskih razgovora u veoma napetoj atmosferi, delegacije Kosova i Srbije su u utorak u Briselu uspele da reše probleme koji su nastali poslednjih dana između dve zemlje.\nKosovska ministarka za dijalog, Edita Tahiri, u izjavi za RSE je rekla da je postignut sporazum kojim Srbija priznaje kosovske ADR sertifike za prevoz opasnih materija, odnosno nafte i gasa.\n„Ovaj sporazum će stupiti na snagu 25. aprila, i tog trenutka mi ćemo ukloniti recipročne mere Srbiji koje smo uveli krajem marta. Važan je jer Srbija njime priznaje nezavisnost Kosova u oblasti transporta opasne robe“, kazala je ona.\nS druge strane, direktor srpske Vladine kancelarije za Kosovo, Marko Đurić, rekao je nakon dijaloga da će ovim dogovorom jedino biti uklonjena „nametnuta blokada Prištine, a na način koji potpuno garantuje zaštitu svih naših prava“.\n„Ni na koji način se ništa ne menja u pogledu našeg tretmana tih kamiona“, kazao je Đurić.\nPodsetimo, Kosovo je 22. marta odlučilo da uvede recipročne mere Srbiji na izvoz nafte i gasa na Kosovo, nakon što su se kosovske kompanije koje se bave transportom nafte, od avgusta prošle godine suočavale sa trgovinskim barijerama Srbije, koja nije priznavala kosovske ADR sertifikate.\nOno što je među kosovskim Srbima izazvalo najveće nezadovoljstvo jeste najava zvanične Prištine o ukidanju korišćenja ličnih karata Srbije izdatih za građane Kosova.\nKako je Đurić rekao, lične karte će normalno da se upotrebljavaju kao i do sada, ali je najavio dalje razgovore u narednom periodu, dok je Tahiri rekla da je u pitanju samo tranzicioni period za rešavanje ovog pitanja, na zahtev EU. Ona je poručila kosovskim Srbima da požure i izvade kosovska dokumenta.\n„Veliki deo kosovskih Srba ima kosovska dokumenta, ali postoje pojedinci koji ih nemaju“, kazala je Tahiri.\nSaopštila je da je tokom razgovora u Briselu izrazila zabrinutost i zbog provokativne izborne kampanje zvaničnika iz Srbije na Kosovu, te je od EU zatražila da odredi standarde u duhu normalizacije odnosa.\nNakon tog zahteva i, kako je rekla, izvinjenja Đurića zbog ilegalnog ulaska na Kosovo, nakon što mu je zvanična Priština zabranila ulazak zbog provokativnih izjava, dve strane su se dogovorile da poštuju sporazum o recipročnim posetama zvaničnika, čije izjave treba da budu u duhu normalizacije odnosa.\n„Evropska unija će izraditi jedan dokument o standardima političkog rečnika za normalizaciju odnosa, a koji trebaju da poštuju obe države prilikom zvaničnih poseta“, kazala je Tahiri za RSE.\n„Nasuprot zabranama koje smo imali prethodni dana, i sve one ružne i loše retorike, dogovorili smo posete. Ja ću već u četvrtak posetiti južnu pokrajinu“, kazao je Đurić nakon dijaloga.\nNaglasio je da je dogovoreno i da se parlamentarni izbori Srbije u nedelju održe i na Kosovu, po modelu iz 2014. godine, kada je inače OEBS sproveo operaciju prikupljanja glasova na Kosovu, u deset otvorenih centara u srpskih enklavama.\nI OEBS misija je u sredu potvrdila da će sprovesti operaciju prikupljanja glasova na Kosovu koja će omogućiti biračima sa pravom glasa pristup srpskim parlamentarnim izborima 24. aprila. Dodaju da misija trenutno planira sve operativne detalje.\nKosovski analitičar, Behljulj Bećaj, smatra da su Kosovo i Srbija daleko od normalizacije odnosa, dok je integracija Srba u kosovske institucije samo želja.\n„Činjenica da se ni posle tri godine nije realizovao ni minimum, a do je identifikacija srpskih građana sa državom Kosova, to da nemaju ni lične karte, nije pravi korak u normalizaciji odnosa sa Srbijom, već je korak koji ohrabruje kosovske Srbe da sebe i dalje identifikuju sa Srbijom“, kazao je on.


Švajcarsko-srpska saradnja ©SDC\nŠvajcarska je posvećena podršci Srbije i njenih reformi na putu ka unapređenju političke, ekonomske i društvene sfere i životne sredine. Ova posvećenost je naročito važna u periodu reformi na putu Srbije ka evropskim integracijama.\nSaradnja sa Zapadnim Balkanom, i od 1991.godine sa Srbijom, se zasniva na solidarnosti i zajedničkom interesu za mir, stabilnost i ekonomski prosperitet. Švajcarska smatra da je Republika Srbija ključna kada je u pitanju regionalna saradnja i održavanje dugoročne stabilnosti na Zapadnom Balkanu.\nŠvajcarska je među četiri najveća bilateralna donatora u Srbiji sa važnim programom saradnje koji je do sada imao vidljive rezultate. Od 1991.godine, finansijska podrška Srbiji iznosi oko 400 miliona evra.\nStrategija je zajednički dokument Švajcarske agencije za razvoj i saradnju (SDC) i Švajcarskog državnog sekretarijata za ekonomske poslove (SECO). Strategija pruža podršku u okviru celokupne strategije Švajcarskog državnog saveta na temu Međunarodne saradnje 2017-2020 i Švajcarske strategije za saradnju 2018-2021.\nPromocija Švajcarske strategije za saradnju © SCO Serbia\nPromocija Švajcarske stategije za saradnju © SCO Serbia\nŠvajcarska strategija za saradnju sa Srbijom 2018-2021 ENG (PDF, 867.6 kB, English)


Drugi Festival savremene žene: Magazin Azra vas poziva da budete dio najvećeg društvenog događaja - Zenski.ba\n74885 updated post view 323\nHome Lifestyle Drugi Festival savremene žene: Magazin Azra vas poziva da budete dio najvećeg društvenog događaja\nDrugi Festival savremene žene se uveliko bliži. Najveći društveni događaj ovog proljeća održat će se od 11. do 14. aprila u Tuzli, a predstavit će najuspješnije žene sa ciljem da postane mjesto njihovog okupljanja, inspiracije i umrežavanja.\nMagazin Azra je u svom današnjem izdanju pisao o Festivalu i pozvao sve da budu dio događaja koji će okupiti oko stotinu govornica i preko hiljadu učesnica iz cijelog svijeta.\nPožurite, registrujte se OVDJE i budite dijelom svih aktivnosti ovogodišnjeg Festivala savremene žene.\nU današnjoj Azri možete također čitati o Tinki Milinković i majčinstvu, kao i o pravilima šminkanja za početnike, a možete ih pratiti i putem linka.


Nova Toyota Aqua - BIGportal.ba\n20 Jula, 2021 20 Jula, 2021 056\nToyota je u Japanu prikazala novu generaciju manjeg hatchbacka Aqua sa hibridnim pogonskim sistemom.\nPrva generacija je za 10 godina na tržištu inače našla 1,87 miliona vlasnika, dok ova druga generacija dolazi na TNGA-B platformi, sa 20% boljom efikasnošću, kao i pogonom na sva četiri točka u skupljim paketima opreme.\nNova Aqua ima 50 mm duže međuosovinsko rastojanje nego ranije (pa nudi više mesta za noge zadnjih putnika i veći prtljažnik), a deo opreme između ostalog čini i 10.5-inčni ekran multimedia sitema.\nDužina vozila iznosi 4050 mm, širina 1695 mm, visina 1485 mm, a međusovinsko rastojanje je 2600 mm.\nAqua kombinuje 1,5 litarski trocilindrični benzinac sa 67 kW/91KS i elektromotor sa 59 kW/80KS i, kako se navodi u vesti, u EV režimu može da se vozi većom brzinom nego ranije. Ovde i podatak da sa litrom goriva može da se pređe 35.8 km.\nCene u Japanu startuju od 1.980.000 jena, što je 15.230 evra.


Baka za Gazzetta dello Sport: O saigraču Allegriju, gdje bi Zrinjski bio u Seriji A - sport1.ba\nBaka za Gazzetta dello Sport: O saigraču Allegriju, gdje bi Zrinjski bio u Seriji A\n09.05.2018 u 10:01\nFudbaleri Zrinjskog u subotu su osvojili treću uzastopnu titulu prvaka BiH, drugu u trenerskoj karijeri Blaža Sliškovića.\nTo je bila prilika da novinari La Gazzetta dello Sport kontaktiraju legendarnog Baku koji je u igračkoj karijeri dva puta nastupao za Pescaru.\nItalijani podsjećaju da Slišković imao nadimak "Maradona s Balkana", mada mu je u stvarnosti karijera više podsjećala na onu Georgea Besta.\n"Nakon titule 2017. godine igrači i navijači su očekivali da ponovimo uspjeh pa je pritisak bio veći", kaže Slišković i Italijanima daje ličnu kartu Zrinjskog.\n"Moji puleni nisu poznati u inostranstvu, ali radi se o talentiranim igračima kao što su golman Pirić, koji je potpisao za slovenski Maribor, potom ofanzivni vezisti Filipović i Bilbija, braniči Kadušić i Hajdarević... Imamo dobru fudbalsku školu koja i u vrijeme ekonomske krize nastavlja proizvoditi igrače".\nNa pitanje da uporedi kvalitet bh. prvaka u odnosu na italijanske klubove, Slišković kaže da bi Zrinjski bio u donjem dijelu serije A i vrlo dobar tim serije B.\nBaka se prisjetio i Massimiliana Allegrija, svog bivšeg saigrača iz Pescare (sezona 1992-1993), danas uspješnog trenera Juventusa.\n"Nikad ne bih rekao da će postati trener jer je u igračkim danima bio prilično zatvoren."\nItalijanskog novinara interesiralo je ima li mogućnosti da se Baka vrati u Pescaru, ovaj put kao trener.\n"Prije dvije godine bili smo u kontaktu, ali sam odabrao rodni Mostar. Sada mi je istekao ugovor sa Zrinjskim i slobodan sam. Želio bih se okušati u Francuskoj gdje sam također igrao (Marseille, Lens i Rennes) ili u Njemačkoj i Španiji", rekao je proslavljeni bh. fudbaler i nekadašnji selektor Blaž Slišković za La Gazzetta dello Sport.


SRBI UČESTVOVALI NA PARADI U JAPANU 1918. - Japanorama\n11/11/2021 11/11/2021 / ZANIMLJIVOSTI\nU Prvom svetskom ratu Srbija i Japan bili su na istoj strani. Već tokom 1914. godine japanski listovi prenosili su vesti o pobedama malene junačke Srbije nad velikom austrougarskom vojnom silom, a kasnije, 1915. prikupljana je pomoć za srpsku vojsku, koja je tada počela da se povlači preko Albanije. Takođe su, pred samu ofanzivu na Solunskom frontu 1918, Japanci jednoj velikoj srpskoj dobrovoljačkoj diviziji iz Rusije pomogli da iz kineske luke Dairen stigne do Soluna na vreme i uključi se u borbe.\nKada je rat završen, u Jokohami, lučkom gradu pored Tokija, održana je velika Parada pobede, u kojoj su u dugačkoj koloni predstavljene zemlje pobednice. O tome je pisao Branko Vukelić, kasniji dopisnik lista „Politika“ iz Japana. U kolima koja su predstavljala vaskrslu Srbiju i njen trijumf u Prvom svetskom ratu, a koja su išla na čelu povorke, sedeli su profesor Dušan Todorović, Srbin koji je predavao ruski jezik na univerzitetu u Tokiju, i njegova žena Jekaterina.\nDušan Todorović i Jekaterina su još 1915. u Tokiju pokrenuli veliku akciju prikupljanja pomoći za Srbiju, a to su radili u saradnji sa Crvenim krstom Srbije i Crvenim krstom Japana. Tokom više od tri godine prikupljeno je i srpskoj vojsci i vladi poslato više miliona zlatnih dinara novčane pomoći, kao i nekoliko stotina tona odeće, sanitetskog materijala, lekova i drugih potrepština, a jedna privatna brodska kompanija u Japanu prihvatila je da besplatno preveze veliki deo tog tovara.\nPred kraj Prvog svetskog rata Dušan Todorović je vodio brigu i o austrijskim podanicima, Srbima, ali i drugim Jugoslovenima, koji su u Japan prebegli iz Sibira, posle revolucije u Rusiji.


Predsednik SAD Donald Tramp upozorio je Iran da je "bolje da bude oprezan", pošto je Teheran ranije najavio da nastavlja sa obogaćivanjem uranijuma iznad granice uspostavljene nuklearnim sporazumom iz 2015.\nTramp nije obrazložio kakav će biti odgovor američke administracije, ali je rekao da "Iran nikada neće imati nuklearno oružje".\nAmerički državni sekretar Majk Pompeo upozorio je na Tviteru da će odluka Irana da nastavi da obogaćuje uranijum dovesti do "dalje izolacije i sankcija".\nVelika Britanija apelovla je na Iran da "momentalno prestane sa potezima suprotnim sporazumu" prema kojem Iran poštuje restrikcije na razvoj nuklearnog programa u zamenu za ukidanje ekonomskih sankcija.\nFrancuska je saopštila da je ova odluka Irana "kršenje" međunarodnog sporazuma, čije su potpisnice i dalje Velika Britanija, Kina, Francuska, Nemačka i Rusija, a pošto su se iz njega povukle SAD pod administracijom Donalda Trampa.\nIzraelski premijer Benjamin Netanjahu smatra da "Iran obogaćuje uranijum sa jednim ciljem - da napravi atomsku bombu".\nIzvetaštaji iz Irana ukazuju na to da Teheran obogaćuje uranijum do nivoa koji je potreban da se proizvede gorivo za nuklearne elektrane, ali da je i dalje daleko od nivoa potrebnog da bi se napravilo nuklearno oružje.\nPošto su SAD izašle iz sporazuma sa Iranom, toj zemlji su ponovo uvedene sankcije. Iran sada obogaćivanjem uranijuma pokušava da pritisne ostale potpisnice sporazuma iz 2015. da utiču na ublažavanje sankcija.\nIranski predsednik Hasan Rohani je ranije rekao da je Iran spreman da "obogaćuje uranijum koliko god želi", odnosno iznad granice od 3,67 odsto dogovorene nuklearnim sporazumom.\nBritanija, Francuska, Nemačka i EU su u zajedničkom saopštenju navele da "njihova posvećenost nuklearnom sporazumu zavisi od toga koliko ga se pridržava Iran" i apelovale na Teheran da se uzdrži od daljih kršenja dogovora.


Srđan Tošić (Beograd, 1961.) spada u red istaknutih srpkih gitarista, sa bogatim koncertnim iskustvom započetim još 1985. godine. Održao je veliki broj koncerata nastupajući kao solista na resitalima, a i sa orkestrima (koncerte Vivaldija, Đulijanija i Rodriga svirao je sa Beogradskom filharmonijom, Zagrebačkim simfoničarima, Simfonijskim orkestrom RTS, Kamernim orkestrom Makedonske filharmonije, Kamernim orkestrom RTVCG i Niškim simfonijskim orkestrom, kao i orkestrom Arion u Banja Luci).\nUčestvovao je na najznačajnijim domaćim festivalima kao što su BEMUS, BELEF, Budva Grad-teatar, Mokranjčevi dani, GitarART festival…Njegov repertoar obuhvatio je veliki broj dela, počev od renesansne pa do muzike XX veka.\nDevedesetih godina aktivno se bavio i kamernom muzikom, svirajući sa flautistom Ljubomirom Dimitrijevićem i svojim kolegom gitaristom Aleksandrom Hadži-Đorđevićem.\nDobitnik je nagrada na Jugoslovenskom takmičenju muzičkih umetnika, Međunarodnom takmičenju Muzičke omladine kao i nagrade ANDRES SEGOVIJA, osvojene na kursu španske muzike pod pokroviteljsvom španske Vlade.\nGostovao je i u inostranstvu, svirajući u SSSR (Moskva), Sloveniji (Ljubljana), Makedoniji (Skoplje), Bugarskoj (Sofija), Grčkoj (festival u Volosu) i SAD (koncerti i predavanja u Blumingtonu, Indijanapolisu i Frenklinu).\nSrđan Tošić redovan je učesnik gotovo svih domaćih gitarskih festivala i skupova gitarista u okruženju. Često predaje na master-klasovima i učestvuje u radu žirija na mnogim takmičenjima, od lokalnih pa do onih koji već imaju međunarodni ugled (takmičenje u okviru GitarART festivala i Međunarodno takmičenje Muzičke omladine).\nIz njegove klase na FMU u Beogradu već je izišla nekolicina odličnih mladih umetnika koji su svojim uspesima na takmičenjima i koncertima i u zemlji i u inostranstvu skrenuli pažnju stručne javnosti na kvalitet tzv “beogradske škole gitare”.\nOsim na FMU, gde je u zvanju redovnog profesora, predaje i na Akademiji umetnosti u Novom Sadu. Radio je i na Akademiji umjetnosti u Banja Luci i u nekoliko navrata bio mentor na post-diplomskim studijama studentima gitare na Fakultetu muzičke umetnosti u Skpolju.


Neželjeni efekti Fajzerove vakcine se nižu: Zašto Zapad uporno skreće pogled sa ruske vakcine - Sputnjik Srbija\n10:05 17 April 2021\n09:46 20.01.2021 (osveženo 10:30 20.01.2021) Preuzmite kraći link\nZdravstvena zajednica suočena je sa paradoksom. S jedne strane, Svetska zdravstvena organizacija ukazuje na nejednakost u distribuciji vakcina protiv korona virusa, ističući da je država sa najnižim prihodom na svetu dobila samo 25 doza, za razliku od 39 miliona vakcina poslatih u 49 zemalja sa višim nivoom prihoda.\nS druge strane, SZO je sama odobrila samo jednu vakcinu protiv kovida 19 koju su razvije kompanije Fajzer i Biontek, ignorišući mnoštvo drugih vakcina razvijenih u Kini, Rusiji, Velikoj Britaniji i Indiji, ograničavajući tako mogućnost uspeha sopstvene inicijative Kovaks, koja ima za cilj ravnomernu distribuciju proizvedenih vakcina.\nSvetsko zdravstveno telo saopštilo je da je Fajzerova vakcina prošla hitnu validaciju zbog svoje sigurnosti, efikasnosti i kvaliteta. SZO nije bila jedina koja je brzo prepoznala ovu specifičnu vakcinu - EU, konkretno predsednica Evropske komisije Ursula fon der Lajen vršila je pritisak na da se ubrza odobrenje vakcina na teritoriji Unije.\nPrema izveštaju časopisa Mond, pozivajući se na dobijene dokumente, politički pritisak da se odobri vakcina bio je toliko visok da je Evropska agencija za lekove (EMA) morala da skrene pogled kada je reč o nekim problemima u vezi sa vakcinom. Naime, EMA je navodno morala da ignoriše navodnu nedoslednost između sadržaja bočica koje je Fajzer prodao i jedinjenja koja su korišćena u ispitivanjima vakcine.\nIzveštaji o mogućim neželjenim efektima, koji se stalno pojavljuju, takođe, čini se, nisu mogli da smanje tempo distribucije Fajzerove vakcine širom sveta. Najmanje 13 Izraelaca doživelo je privremenu blagu paralizu lica ubrzo nakon što je dobilo prvu dozu Fajzerove vakcine, dovodeći u pitanje mogućnost dobijanja druge doze.\nNorveška je ranije izvestila da su 23 osobe umrle ubrzo nakon vakcinacije Fajzerovim medikamentom, ali vlasti još uvek nisu sigurne da li je to povezano. Ipak, zemlja je upozorila da bi vakcina mogla da izazove ozbiljne posledice kod starih, dok SZO planira da istraži uzrok smrti ovih pacijenata.\nIstovremeno, ne pristupa se svim vakcinama protiv virusa korona toliko opušteno kao što je to navodno urađeno sa Fajzerovom vakcinom, koja se distribuira u EU pod uslovom da neproizvođač ne snosi odgovornost za moguće neželjene efekte. Prema rečima šefa Istraživačkog instituta za epidemiologiju „Gamaleja“ Aleksandra Gincburga, institut koji je razvio prvu vakcinu protiv virusa korona na svetu, Sputnjik Ve, podvrgnut je ekstremnom nadzoru od strane evropskih vlasti.\nRazlog zašto vakcina određene kompanije uživa preferencije u procesu odobravanja i dalje ostaje nejasan. Fajzerova vakcina je pokazala 90 odsto efikasnosti u ispitivanjima, poput drugih kao što je Sputnik Ve, i niži nivo efikasnosti od druge vakcine razvijene u Rusiji - EpiVakKorona, za kojusu dosadašnja ispitivanja pokazala efikasnost od 100 odsto.\nNestabilna RNK u Fajzerovoj vakcini možda odgovorna za navodne neželjene efekte\nMogući uzrok navodnih neželjenih efekata Fajzerove vakcine može biti upotreba modifikovane informacione RNK - tehnologije koja se do sada koristila samo u vakcinama za životinje, a nikada ranije za ljude.\nTeoretski, modifikovana RNK treba da nosi deo genoma virusa korone da bi pokrenula imuni odgovor tela i tako postigla imunitet za stvarnu infekciju kovidom 19.\nMeđutim, šef „Gamaleje“ Aleksandar Gincburg istakao je da je za razliku od DNK, RNK labilnija - sklona naglim promenama. Taj proces bi mogao da se dogodi čak i tokom same proizvodnje vakcine i, kao rezultat toga, nekoliko serija iste vakcine kompanije Fajzer moglo bi da se razlikuje jedna od druge, s tim što bi „pokvarene“ potencijalno imali neočekivane neželjene efekte, naglasio je akademik.\n„U Izraelu su se suočili sa blagom paralizom lica onih koji su bili vakcinisani (Fajzerovom vakcinom). Međutim, trenutno nemamo jasno poimanje koje druge komplikacije mogu da se dogode (pod uticajem ovog medikamenta). Na primer, može biti paraliza muskulature jednjaka ili paralize srčanog nerva“, naglasio je Gincburg.\nŠef instituta „Gamaleja“ dalje je sugerisao da bi Fajzerova vakcina mogla da ima negativan efekat na oko 30 do 40odsto pacijenata, posebno starijih i onih koji pate od alergija.\nRuska vakcina u centru globalnog informativnog rata\nDok su dve američke vakcine koje su proizvele komapnije „Moderna“ i „Fajzer“ zasnovane na modifikovanoj informacionoj RNK, drugi vakcine često sadrže šiljasti protein korona virusa (protein S) ili njegove antigene uz upotrebu adenovirusnih vektora, što je slučaj kod britanske vakcine ili ruske Sputnjik Ve\nPojedine vakcine, posebno Sputnjik Ve, suočile su se sa zaziranjem medija pod izgovorom da nedostaju šira ispitivanja i opsežna dokumentacija nakon hitnog odobrenja.\nPored toga, ova ruska vakcina se suočila i sa drugim nevoljama - njen nalog na Tviteru privremeno je bio ograničen (iako vidljiv) zbog navodnih neobičnih aktivnosti, a odobrenje vakcine u Mađarskoj naišlo je na kritike vlasti EU.\nRusija je više puta optuživana da je pokušala da ukrade podatke drugih zemalja o istraživanju vakcine protiv virusa korona koristeći vojsku hakera kojom Kremlj navodno raspolaže.\nČudno je to što su se ovi izveštaji pojavili kada su prve vakcine razvijene u Rusiji već bile na ispitivanjima, koja su zaključila da su efikasne više od 90 odsto. Da ne pominjemo činjenicu da su ruski istraživači sarađivali sa stranim kolegama tokom razvoja vakcina, konkretno sa AstraZenekom.\nIstovremeno, čini se da „Fajzer“, koji je u prošlosti već imao kikseve zbog svojih medikamenata, nije imao ovakav medijski tretman, mada bi to moglo da se promeni kako iz dana u dan raste broj dokaza koji ukazuju na moguće neželjene efekte u njegovoj vakcini.\nFajzer/Biontek, Sputnjik V, szo, vakcine


Vesti online / Vesti / Svet / Japan protestuje zbog raketnih gađanja na Kurilima\nJapan protestuje zbog raketnih gađanja na Kurilima\nTokio je izrazio protest Moskvi zbog planiranih raketnih gađanja u području ostrva Iturupa za kraj oktobra, saopštio je generalni sekretar Vlade Japana Jošihide Suga.\nEPA/ Franck Robichon\nPrema rečima japanskog diplomate, ruski manevri vode ka povećanju vojnog potencijala na četiri ostrva, protiv čega je Tokio.\nOn je ponovo apelovao da se reši pitanje mirovnog sporazuma i pripadnosti "severne teritorije", kako u Japanu nazivaju četiri ostrva Južnih Kurila - Kunašir, Iturup, Šikotan i Habomaji.\n- O tome ćemo uporno pregovarati sa Rusijom - dodao je Suga.\nU japanskim medijima se pojavila informacija da je Rusija obavestila da će izvoditi raketna gađanja u području ostrva Iturupa u periodu od 17. do 31. oktobra.\nProšle nedelje je Tokio već uručio protest Moskvi zbog planiranih gađanja na Kurilima. Ministarstvo spoljnih poslova Rusije je saopštilo da odbacuje te demarše i navelo da to šteti pozitivnoj atmosferi u odnosima dve zemlje.\nMože li aleksandrijski patrijarh da pomiri Moskvu i Carigrad\nSVET Japan: Protest Rusiji zbog vojnih vežbi u blizini Kurila\nSVET Šojgu šalje vojnike na Kurilska ostrva, Japan oštro protestuje\nSVET Japanski premijer: Nastavljamo rešavanje problema sa Rusijom\nSVET Haos u Tirani: Na ulicama baklje, dimne bombe i petarde (FOTO)


Ilustrovana istorija beogradskih kafana u izdanju Arhipelaga | Arhipelag\nBeograd, 31. decembra 2015. – Ilustrovana istorija beogradskih kafana, čiji su autori Boris Belingar i Boško Mijatović, upravo je objavljena u izdanju Arhipelaga u ediciji Vreme koja i započinje ovom jedinstvenom i ekskluzivnom knjigom.\nNa 250 strana velikog formata, u tvrdom povezu i kolornoj štampi, knjiga Ilustrovana istorija beogradskih kafana donosi obilje nepoznatih činjenica, uzbudljivih epizoda, kao i mnoštvo ekskluzivnih fotografija proisteklih iz dugogodišnjih istraživanja dvojice vrsnih hroničara Beograda. Otuda je Ilustrovana istorija beogradskih kafana knjiga o Beogradu koga više nema i o Beogradu čije tragove nedovoljno poznajemo i primećujemo.\nIlustrovana istorija beogradskih kafana je uzbudljiva istorija privatnog i javnog, kulturnog i društvenog, ekonomskog i političkog života u Beogradu i Srbiji od početka XIX veka do početka Drugog svetskog rata predstavljena kroz priču o kafanama i hotelima koji su u to vreme postojali u Beogradu. Autori taj vremenski raspon obeležavaju sintagmom „od Turskog hana do Aero kluba“.\nGotovo svih predsednici srpskih vlada u XIX veku, kao i mnogi ministri, pa i neki vladari bili su vlasnici nekih od beogradskih kafana. Čitav javni život odvijao se u kafanama koje su bile jedinstvena pozornica događaja, aktivnosti, procesa, nastanka informacija. Svoje kafane u tom vremenu imaju i političke stranke i poznate javne ličnosti. Neke kafane ostale su poznate kao mesto zabave i neponovljivih uživanja. U drugima su opet bila neformalna sedišta obaveštajnih službi ili zavereničkih organizacija. Neke od najuzbudljivijih ili najzanosnijih priča iz moderne istorije Beograda čitalac će pronaći u ovoj knjizi o beogradskim kafanama i hotelima, od kojih većine više nema dok je jedan broj i dalje aktivan pod istim imenom, neke čak i na svojim istorijskim adresama.\n– Želeli smo da na osnovu bogatstva prikupljenih fotografija, arhivske građe, sećanja starijih i ondašnjih novinskih tekstova i reklama popravimo naše poznavanje kafanske istorije: da dosta poznatog samo potvrdimo, da podosta novog saznamo, pa tako i dopunimo korpus poznatog, ali i da ispravimo dosta toga netačnog što se nagomilalo u beogradskoj kafanologiji. Posebno nam je bilo dragoceno otkrivanje jednog potpuno zaboravljenog sveta, dobrim delom sasvim običnih, pa i nepoznatih kafana, onih tipično starobeogradskih, iz kraja, na ćošku – kažu Boris Belingar i Boško Mijatović u predgovoru ovoj retkoj knjizi.\nBelingar i Mijatović su na osnovu opsežnih dugogodišnjih istraživanja rekonstruisali istoriju najvažnijih beogradskih kafana i hotela u XIX i u prvoj polovini XX veka. Tako je istorija kafana i biografija čitavog niza upečatljivih i neobičnih ličnosti koje su na najrazličitije načine obeležili istoriju i svakodnevicu Beograda u trajanju od jednog ipo veka.


RTS :: Đurić na tribini u Borči: Mladost u politici znači prednost\nIzbori 2018 Đurić na tribini u Borči: Mladost u politici znači prednost\nsreda, 14. feb 2018, 13:09 -> 21:14\nPotpredsednik Glavnog odbora Srpske napredne stranke Marko Đurić poručio je mladim meštanima Borče da je važno da imaju samopouzdanja i da učestvuju u politici jer, prema njegovim rečima, mladost u politici znači prednost.\n"Mladost je ono što budi energiju Srbije. Pobedom u Beogradu nastavićemo da budimo i podižemo samopouzdanje koje Srbiji treba kao nasušni hleb posle svega što se u prethodne tri decenije desilo", rekao je Đurić na tribini SNS u Borči.\nPrema njegovim rečima, Srbija posle mnogo istorijskih neprilika i događaja pokrenula putem razvoja.\n"Uveren sam da našim radom, političkim i zivotnim angažovanjem menjamo sudbinu Srbije, a menjanjem sudbine Srbije menjamo pojedinačne sudbine, i tako pravimo svoje mesto u sutrašnjici kakvu bismo želeli da imamo - a to je Srbija koja vodi računa o mladima, čuva i neguje tradiciju, identitet i pismo", kazao je Đurić.\n"Od Horgoša do Beograda nema fabrike na čijem otvaranju predsednik Srbije nije bio", naglasio je Đurić i dodao da je to važno, jer je dokaz da SNS vodi "ozbiljnu politiku i da ima ideje".\n"Lista Aleksandra Vučića znači napredak i razvoj"\nĐurić je ranije danas u razgovoru sa građanima naselja Rakovica rekao da su predstojeći izbori u Beogradu izbori za budućnost čitave Srbije i da odgovorna politika koju sprovodi SNS neće dozvoliti povratak u prošlost, kao i da će se boriti za budućnost i opstanak mladih u Srbiji.\nĐurić je istakao da je Beograd motor razvoja cele Srbije, te da se neće dozvoliti da državu pustoše i razaraju oni koji ponovo vrebaju priliku da se domognu vlasti i nastave sa pogubnom ekonomskom politikom.\n''Zbog toga razvoj Beograda mora da se nastavi. Naša je obaveza i dužnost da 4. marta u što većem broju podržimo nastavak razvoja grada koji je u prethodne četiri godine smanjio posledice razornih rezultata prethodne vlasti'', poručio je Đurić.\nMladenović i Grbović: Briga o mladima naš glavni zadatak\nKandidati za odbornike sa liste "Aleksandar Vučić-Zato što volimo Beograd" Andreja Mladenović i Goran Grbović razgovarali su sa građanima opštine Obrenovac kojima su poručili da je glavni zadatak tog tima da mladima obezbede uslove da zasnuju porodice i ostanu u Srbiji.\nAndreja Mladenović istakao je da opština Obrenovac ima jedan od najboljih programa za mlade, a posebno za najmlađe sugrađane, navodeći da je opština obezbedila sredstva da svi učenici od prvog do četvrog razreda besplatno idu na rekreativnu nastavu.\nMladenović je dodao i da opština finansijski pomaže sve sportske klubove na teritoriji opštine Obrenovca kako bi deci bilo omogućeno da besplatno treniraju.\n"Na taj način usmeravamo mlade da se bave sportom i rekreacijom i da zavole zdrav život jer će tako biti bolji i kvalitetniji ljudi", istakao je Mladenović.\nPrema njegovim rečima u poslednje četiri godine mnogo je ulagano u infrastrukturu svih gradskih opština, a na primeru opštine Obrenovac pokazano je kako ujedinjeni mogu da obnove i spase ono sve što je bilo oštećeno i ugroženo u poplavama 2014. godine.\nVesić najavio izgradnju vrtića za oko 400 dece\nKandidat za gradskog odbornika Goran Vesić, posetio je u okviru izborne kampanje, mesnu zajednicu "Branko Radičević" u Lazarevcu, gde je razgovarao sa građanima i najavio nove projekte među kojima i izgradnju vrtića za oko 400 mališana.\nNavodeći da je u toj mesnoj zajednici već urađeno nekoliko stvari, Vesić je pomenuo asfaltiranje dve ulice - Vuka Karadžića i Valandovske.\n''Onda ćemo videti da sledeće godine obezbedimo sredstva za izvođenje radova na kanalizaciji. Osim toga, ovde je problem i toplifikacija na čemu ćemo raditi zajedno sa opštinom. Nastavićemo asfaltiranje ulica jer opština ima novca koji dobija od Grada. Nemaju novca da asfaltiraju sve ulice, ali imaju dovoljno da za one koje su najvažnije, rekao je Vesić.\nPredsednik SDP Srbije Rasim Ljajić je sa kandidatima za odbornike za Skupštinu grada Beograda na Zemunskom keju položio cveće na spomenik Dimitriju Davidoviću, tvorcu Sretenjskog ustava i poručio da je Srbiji potreban novi demokratski ustav.\n"Na ovaj način hteli smo da se podsetimo ljudi koji su svojim idejama i svojim delima očito bili ispred vremena u kojem su živeli. Imajući u vidu činjenicu da je Sretenjski ustav u to vreme bio slobodouman, demokratski, napredan akt, jedan od prvih ustava u Evropi i svakako prvi moderni ustav Srbije i prvi ustav takve vrste na prostoru Balkana, mi želimo na ovaj način da pošal?emo poruku o važnosti prvog najvišeg akta za jednu zemlju", rekao je Ljajić.\n"Potreban je jedan zdrav temelj za našu kuću koja se zove Srbija. Srbiji je sada potreban novi demokratski ustav do koga će se doći kroz demokratsku debatu u jednoj demokratskoj atmosferi sa ciljem da se ostvari što veći stepen saglasnoti po mogućstvu konsenzusa kako se taj ustav ne bi menjao svakih deset godina u zavisnosti od dnevno političkih interesa i od toga ko je u tom trenutku na vlasti", rekao je Ljajić.


Dan online - Politika: Radnu grupu prave bez znanja poslanika - 2019-09-19\nPolitika ČELNICI ODBORA ZA IZBORNE REFORME BEZ KONSULTACIJA SA ČLANOVIMA SAZVALI SJEDNICU ZA 23. SEPTEMBAR\nOzbiljne prerpeke da odbor počne sa radom Radnu grupu prave bez znanja poslanika\nPredsjednik Odbora za sveobuhvatnu reformu izbornog i drugog zakonodavstva Branimir Gvozdenović nastavlja sa pokušajima opstrukcije rada tog tijela, tvrde iz Demokratske Crne Gore. Kako su saopštili, Gvozdenović preko stručne službe za ponedjeljak, 23.septembar, zakazuje sastanak „radne grupe šest” sa ekspertom Venecijanske komisije (VK), iako ta radna grupa nije ni formirana.\n– Odluke o formiranju radnih grupa ili pododbora nijesu usvojene, a ako tvrdite suprotno, hitno ih dostavite svim članovima odbora i medijima – poručile su Demokrate Gvozdenoviću.\nKako su istakli, Gvozdenović na taj način dovodi u zabludu eksperte VK jer ih poziva da prisustvuju sjednicama nepostojećih radnih tijela i grupa.\n– Sa kim će se sastati Tatjana Bogušević ako radna grupa koju ste naveli u pozivu pravno ne postoji? Niste valjda mislili da se radne grupe mogu formirati jednostrano, usmeno i u skladu sa kadrovskim željama Mila Đukanovića – naglasili su iz Demokratske Crne Gore i poručili da to neće dozvoliti.\nOni su zatražili da se hitno usvoji njihov predlog odluke o formiranju pododbora.\n- Međunarodni eksperti ne razmatraju tekstove koje je usvojio i razmatrao odbor, već tekstove članova radnih grupa iz DPS-a i drugih stranaka vladajuće koalicije, što je skandalozno – saopštile su Demokrate.\nKako tvrde iz te partije, DPS je ekspertima međunarodne zajednice podmetnuo partijske materijale na koje je stavio oznake Skupštine i radne grupe odbora za reformu izbornog zakonodavstva koja nije ni formirana, što, kako su ocijenili, predstavlja kriminalni čin.\nIz DPS-a su odgovorili da je, za razliku od Demokrata, vladajuća koalicija uz ključnu pomoć predstavnika civilnog sektora i akademske zajednice predano i naporno radila na izbornom zakonodavstvu.\n– U tom procesu su nam važnu podršku pružili međunarodni partneri, sa kojima sarađujemo u okviru institucija. Oni prepoznaju odgovoran odnos prema zadatku unapređenja sistema. Nijesmo ni tu dimenziju našeg uspjeha, poput kvazidemokrata, samoreklamerski i neozbiljno promovisali. To je dio radnog procesa, a Demokrate za rad ne znaju – navodi se u reagovanju DPS-a.


M. K. 21. maja 2017. 18:55\nBritanski pisac Filip Ker, koji je u Španiji predstavio svoj roman “Dama iz Zagreba”, rekao je u razgovoru za „El Pais“ da je “Hrvatska mala zemlja koja nikoga ne zanima” i da će to isto postati Škotska bude li se odvojila od Ujedinjenog Kraljevstva, prenosi Hina.\n„Hrvatska je dobar primer šta može da se dogodi kada si mala zemlja koja nikome nije bitna. Svi koji u Škotskoj traže nezavisnost morali bi da posete Hrvatsku ili Bosnu. Možda će im se sviđeti da budu tamo, ali u tamošnjim prodavnicama nema ničega“, izjavio je Ker, koji je rođen u glavnom škotskom gradu Edinburgu.\nU Zagrebu, gde je skupljao podatke za svoj poslednji roman, proveo je “užasne dane”, citira ga „El Pais“.\nKerr (61) je dao intervju u primorskom gradu Valensiji tokom festivala kriminalističkog romana “VCL Negra”. Njegov roman “Dama iz Zagreba” deseti je nastavak serije o detektivu Berniju Gunteru koji živi i radi u Nemačkoj za vreme Drugog svetskog rata. Taj je triler ovog meseca predstavio i u SAD.\n“Svidelo nam se ili ne, Nemačka je i dalje dominantna sila u Evropi, a Bregzit je velika greška. Šteta, jer je Evropa sa nama Britancima unutra bila bolja. Ujedinjeno Kraljevstvo uvek je bilo protivteža Nemačkoj”, izjavio je Ker.


Prema pisanju hrvatskog portala 24sata.hr, u drugoj polovini 90-tih, kad je Franjo Tuđman promenio ime svom omiljenom fudbalskom klubu, razlikovanje između imena "Dinamo" i "Croatia" godinama je korišćeno kao razlikovanje između HDZ-a i opozicije.\nDinamo se koristio kao izraz otpora Tuđmanovom režimu, pesma "Dinamo ja volim" bila je zabranjena na mnogim radio stanicama, dok je HDZ upravo one koji su klub nazivali starim "komunističkim", a ne podobnim "novohrvatskim" režimskim imenom otvoreno proglašavao neprijateljima države.\nDanas je, pak, HDZ premijera Andreja Plenkovića izmislio novu podelu - između Banije i Banovine.\nNa pitanje novinara hrvatskog portala Dnevnik, Šuica je kasnije odbila da komentariše izrečenu tvrdnju o Banovini i Baniji.\n"I tako, HDZ je ponovno podelio Hrvatsku. Režim govori o Banovini, dok su svi koji govore o Baniji proglašeni neprijateljima tog režima. I to, sasvim prikladno, od komesarke Evropske komisije za demokratiju", piše portal.\nDodaje da je HDZ preimenovao Baniju u Banovinu nakon demokratskih promena, jer se Banija smatrala srpskim i komunističkim nazivom, kao što je sada postala obeležjem "rušilačkog delovanja protiv HDZ-a".\nPrema pisanju portala 24sata, bila bi to nečuvena tvrdnja, kad se ne bi zapravo savršeno uklapala u, kako navode, paranoični ton Predsedništva HDZ-a.\nVladimir Šeks je na sednici, navodi se, navodno tvrdio da mediji udruženi s levicom pokušavaju da promene ishod rezultata parlamentarnih izbora, kao i da se kriminalizacijom posleratne obnove Banovine pokušava kriminalizovati pokojni Tuđman.\nAtmosferu zavere u vezi Banovine potencirao je i sam premijer Andrej Plenković, koji je, navodi se, izjavio da "deo medija i opozicija pokušavaju da umanje ulogu vlade u pomoći Banovini".\nU tome ga je, kažu, podržao i predsednik parlamenta Gordan Jandroković.\n"I tako, HDZ je krenuo u otvoreni rat s kritičarima, medijima, opozicijom i građanima, a u nedostatku argumenata posegli su za starom, agitpropovskom metodom semantičkog etiketiranja: ko ne govori poput nas, taj je protiv nas", piše portal.\nDoduše, napominju, i srpski članovi vlade i HDZ-ovi koalicioni partneri uredno koriste naziv Banija, ali to se valjda uklapa u njihovo Ustavom (i koalicionim sporazumom) garantovano pravo nacionalne manjine.\nProblem je, međutim, kad se u medijima spomene Banija, piše portal i dodaje da to udara, destabilizuje, a možda i "demontira" osovinu Država-HDZ-Franjo Tuđman-Andrej Plenković.\nIstiču, međuitm, da takva podela nije bila upisana u mentalni kod hrvatskog društva sve dok Dubravka Šuica nije sinoć imala "napad inspiracije".\nLjudima je, ističe se, dosad bilo svejedno da li je Banija ili Banovina, taj kraj bio je zapušten i zapostavljen od HDZ-a i njegove države nezavisno od toga kako se zvao, zaključue portal.\nInače, ova rasprava se u Hrvatskoj vodi u vreme kada se zemlja bori sa krizom nastalom nakon razornog zemljotresa u kojem je poginulo sedmoro, a uništena čitava naselja.


Nova akcija dobrovoljnog davalaštva krvi UG Ujedinjeni za Lazarevac - GEM info\nNova akcija dobrovoljnog davalaštva krvi UG Ujedinjeni za Lazarevac\n4. marta 2022. Redakcija 0 Comments\nUdruženje građana „Ujedinjeni za Lazarevac“ u saradnji sa Institutom za transfuziju krvi Srbije organizovalo je 23. po redu akciju dobrovoljnog davalaštva krvi. Ovo udruženje prikupilo je do sada više od 3000 jedinice dragocene tečnosti, a po jednoj akciji prikupi se više od 100 jedinica krvi, izjavio je predsednik Udruženja građana „Ujedinjeni za Lazarevac“ Miodrag Milićević i pozvao mlade da se odazovu ovim akcijama i doniraju krv. U ovoj akciji u prva dva sata prikupljeno je preko 80 jedinica krvi.\nUdruženje „Ujedinjeni za Lazarevac“ sprovelo je još jednu uspešnu akciju dobrovoljnog davalaštva krvi. Ovo je 23. akcija koji organizuju u saradnji sa Institutom za transfuziju krvi Srbije. Prema rečima predsednika Udruženja građana „Ujedinjeni za Lazarevac“ Miodraga Milićevića u prva dva sata prikupljeno je preko 80 jedinica krvi, što je nešto manje nego tokom prethodnih akcija, ali ako se uzme u obzir da je u kratkom vremenskom periodu sprovedeno više akcija dobrovoljnog davalaštva krvi onda se može istaći da je i ova akcija izuzetno uspešna.\n„Moram istaći da je do sada tokom svih sprovedenih akcija prikupljeno preko 3000 jedinica krvi, za jedno udruženje to je veliki uspeh i meni kao predsedniku je veliko zadovoljstvo što smo po baš ovoj akciji veoma prepoznatljivi.“\nDušan Serafimović iz Instituta za transfuziju krvi Srbije još jednom je pohvalio rad udruženja i zahvalio se pre svega predsedniku Miodragu Milićeviću ali i ostalim članovima. Pored svih humanih dela koje čine, akcije dobrovoljnog davanja krvi su kruna njihovog rada, rekao je za televiziju Gem Serafimović.\n„Tokom ove godine već su održane dve velike akcije dobrovoljnog davalaštva krvi, ali moram istaći da to nije uticalo ni na ovu akciju koju je organizovalo udruženje, ali ni na broj jedinica krvi koji se prikuplja u Kolubari. Imamo isti broj jedinica u odnosu na prošlu godinu, januar – februar, 377 jedinica krvi. Ali je jako bitna razlika što se taj broj jedinica, prošle godine prikupio za ukupno sedam akcija, a ove godine za samo četiri akcije.“\nČlanica udruženja Radojka Tolović-Vasiljević uručila je zahvalnicu u ime udruženja Mileni Mićić Glavonjić, istoričarki Arhive Srbije, kao prijatelju koji nesebično pruža podršku svim akcijama „Ujedinjenih za Lazarevac“.\nShare the post "Nova akcija dobrovoljnog davalaštva krvi UG Ujedinjeni za Lazarevac"\n← Stabilna epidemijska situacija u školama, kreću pripreme za probne ispite\nLazarevčanin Nikola Janković u klubu 100 →


„Startup Manager“ funkcija je nešto komplikovanija ya korišćenje ali će svakako obaviti svoj posao kako treba. Pomoću ove funkcije možete manipulisati programima koji se pokreću zajedno sa sistemom. Sa druge strane tu je proces menadžer funkcija koja je laka za razumevanje pomoćiće Vam u rešavanju problema sa procesima koji usporavaju i ometaju rad računara.\nOvaj program omogućava praćenje slobodnog prostora na hard disku kao i njegovo oslobađanje. Na raspolaganju je i opcija za poboljšanje Internet konekcije koja se zove IntelliStatus. Postoji historija svih Vaših podešavanja ovog programa tako da ćete biti u mogućnosti da se podsetite šta ste radili i vratite neke opcije ukoliko niste yadovoljni njima. Ovaj program ima i funkciju za automatsko popravljanje sistema koja će uraditi sve umesto Vas, to je alat koji sadrži sve u jednom i u ovom programu zove se TotalCare. Tu je i mogućnost upravljanja svim alatima koji PC Total Care uključuje nezavisno, a to su: PC Repair, PC Cleanup i PC Security.\nFunkcije za zaštitu sistema koje System Mechanic poseduje mogu zaštititi računar od većeg broja virusa kojim se sistem može inficirati. Funkcija za bezbednosna podešavanja nalazi rupe u bezbednosti sistema i preduzima korake za sprečavanje. System Guard sprečava druge aplikacije da vrše ključne izmene na sistemu bez Vašeg odobrenja. Funkcije kao što su „PC Cleanup“ i „Junk File Finder“ omogućiće čišćenje sistema od bespotrebnih fajlova kao što su fajlovi koji se nalaze u temp folderima, a to su zaostali privremeni fajlovi web pretraživača i drugih programa. „Memory Mechanic“ funkcija je tu da oslobodi sistemsku memoriju koja je bespotrebno zauzeta od strane neoptimizovanih aplikacija i procesa. Ova funkcija daje zapanjujuće rezultate na testovima gde uspeva da oslobodi do 86% sistemske memorije.\nFunkcija pod imenom „CRUDD Remover“ služi za otkrivanje aplikacija koje su u konfliktu ili su pak suvišne i nepotrebne. „EnergyBooster“ je tu da isključi sve aplikacije koje se ne koriste i nisu potrebne za normalan rad sistema, a pritom koriste resurse i usporavaju sistem. „Registry Compacter“ služi za popravku oštećenog registra od strane zlonamernih ili krajnje nepraktičnih i neoptimizovanih aplikacija. Tu je i Drive Accelerator koji služi za defragmentovanje i ubrzanje hard diska.\nSve opcije koje se nalaze u System Mechanic-u su lake i jednostavne ya korišćenje osim par opcija ya njegovo održavanje zbog kojih je ovaj softver malo komplikovaniji. Međutim, svaka sledeća funkcija ima detaljan opis i temeljno je objašnjena i laka za razumevanje širokom spektru korisnika. Pored toga tu je i detaljna grafika koja će vam pruziti informacije o tome kako svaka funkcija utiče na performanse sistema. System Mechanic je veoma efikasan softver za održavanje performansi računara. Sve osnovne funkcije za održavanje su jednostavne za korišćenje i njihova navigacija u interfejsu je praktična i laka. System Mechanic je moćna alatka koja se bavi brojnim problemima sa kojima se susreće Windows operativni sistem i naravno ovaj program ima rešenje za veliki deo problema. Više o System Mechanic možete pronaći na adresi: http://iolo.com/promo/welcome/smp/


Cineplexx otvorio nove bioskope u Nišu i Prištini - Retail Serbia\nCineplexx otvorio nove bioskope u Nišu i Prištini\nZajedno sa kompanijom Cineplexx International, vodeći austrijski bioskopski lanac nastavlja širenje na teritoriji jugoistočne Evrope.\nNakon izgradnje koja je trajala samo šest meseci, Cineplexx je otvorio bioskop izgrađen po poslednjim standardima sa 800 mesta i opremljen najsavremenijom bioskopskom tehnologijom u Nišu, trećem po veličini gradu u Srbiji. U poslednjoj nedelji novembra u Prištini je otvoren prvi Cineplexx bioskop, nakon perioda izgradnje koji je trajap četiri meseca. Ovaj bioskop sa šest sala u jednom trenutku može da ugosti 1.000 posetioca.\nOba multipleksa opremljena su digitalnom 3D tehnologijom i najsavremenijim Dolby zvučnim sistemom, dok najveće sale u oba bioskopa nude i mogućnost projekcija u 4K rezoluciji i HFR tehnologiji. „Otvaranja u Nišu i Prištini otvorila su novo poglavlje našeg uspeha u jugoistočnoj Evropi. Očekujemo do 250.000 posetilaca svake godine“, kaže rukovodeći partner kompanije Cineplexx International Kristof Papusek.\nU pripremi novi projekat u Srbiji\nBioskop u Nišu je četvrti u Srbiji kojim upravlja ova porodična kompanija. U poslednjih 5 godina, otvorena su tri Cineplexx bioskopa u Srbiji (dva u Beogradu i jedan u Kragujevcu). Bioskop Cineplexx UŠĆE Shopping Center, sa jedanaest sala, najveći je bioskop u Srbiji. Još jedan, novi bioskop u Srbiji trenutno je u izgradnji – multipleks sa osam sala u tržnom centru „Beograd Plaza“ koji će imati 1.500 mesta i biti prvi bioskop u jugoistočnoj Evropi sa mogućnošću prikazivanja filmova uz pomoć laserske projekcije. Otvaranje ovog bioskopa planirano je za april 2017. godine.


Ovacije Zrenjaninskoj filharmoniji i solistima (VIDEO)\nObjavljeno 05.01.2017. u 11h\nZrenjaninska filharmonija priredila je nezaboravan muzički događaj u okviru sada već tradicionalnog događaja „Novogodišnjeg koncerta“.\nVeliku salu Kulturnog centra ispunile su note valcera Štrausa, Lehara, Čajkovskog. Izuzetnom orekstru pridružili su se i solisti Ana Aleksić Šajrer sopran i Bojan Zdravić tenor, a sve pod dirigentskom palicom Aleksandra Kojića.\n– Izuzetno mi je drago što je publika gromoglasnim aplauzom ispratila svaku numeru od početka do kraja, a orkestar je pozvan dva puta na bis. Nadam se da ćemo u bliskoj budućnosti moći da se pohvalimo koncertnom sezonom sa po 4-5 koncerata godišnje što bi orkestru pružilo kontinuitet, a publika bi osetila zainteresovanost za takvom vrstom umetnosti – kaže Roman Bugar.\nZrenjaninci treba da budu ponosni na ovaj orkestar jer pored Novog Sada Beograda i Niša spadaju među gradove koji imaju filharmoniju.\nOvaj novogodišnji koncert tek je na svom početku. To treba da bude koncert svih nas a ne samo filharmonije, što bi značilo da sve strukture u gradu treba da budu uključene u organizaciju jer ćemo jedino tako moći da se približimo svetskim novogodišnjim koncertima. Svi mi želimo da vidimo lepu scenografiju sa raznim svetlosnim dekorima, kvalitetnu rasvetu i ozvučenje veliki led ekran, razne kadrove našeg grada u pozadini, ali sve to košta i iza takve produkcije mora da stoji veliki tim ljudi.\nUprava filharmonije uputila je zahvalnost lokalnoj samoupravi, pokrajinskom sekretarijatu za kulturu javno informisanje i odnose sa verskim zajednicama na podršci i sluhu za negovanje ovog orkestra.\nNovogodišnji koncert Zrenjaninske filharmonije oduševio je i očigledno nadmašio sva očekivanja publike – što smo delom preneli u video zapisu.


20 GODINA RADA SRPSKE TELEVIZIJE IZ AMERIKE - PRess Serbia | PR PRess team\nOve 2020 godine Srpska Televizija obeležava 20 godina rada. Glavni urednik i director Srpske Televizije USA, Tamara Vesna podelila je utiske rekavši:\nNa Tamarin predlog, realizatori programa zajedno sa tehničkom podrškom i Slobom Nikolićem, uspeli su da drugu epizodu “Serb View” emituju uživo preko interneta u Live Stream modu, što je tada, u vreme dial up interneta bilo neverovatno otkrice i dostignuće. Međutim, od live stream se ubrzo odustalo jer su tadašnji program preko interneta mogli pratiti samo korisnici najnovijih računara i ISDN interneta. Govorimo o 2000 godini kada ni jedan TV program svetskih TV stanica poput BBC, NBS, CNN, FOX nije bio na internetu, smartfon nije postojao, a tek po neki američki radio strimovao je delimično svoj program, no ostaće zabeleženo da je prvi live stream TV program bio iz studija Srpske Televizije i na srpskom jeziku.\nTAMARA VESNA, OD HOLIVUDA DO TELEVIZIJE I USPEŠNOG BROKERA ZA NEKRETNINE\nSvoj dugogodišnji rad u trgovini nekretninama, kao Real Estate broker iz Remax kompanije zaokružila je ovogodišnjom nagradom Hall of Fame – ulaskom u kuću slavnih, koja se dodeljuje profesionalcima čiji su doprinosi u industriji nekretnina zaista izuzetni i nadmašuju uobičajeno.\nTagovi20 godina amerika Srpska televizija


PRINCIP RADA | POPUNjAVANjE TENDERSKE DOKUMENTACIJE\nTenderska dokumentacija - Šta radimo\nTenderska dokumentacija - Kako vam možemo pomoći\nAko želite da vaše ponudebudu blagovremene, ispravne, odgovarajuće i prihvatljive, čime će te ući u najuži krug za izbor najpovoljnije ponude, neophodno je d ne načinite ni najmanju slovnu grešku prilikom popunjavanja tenderske dokumentacije. U saradnji sa nama, ispravnost i usklađenost vaše ponude je zagarantovana.\nDobro urađen interni akt predstavlja osnovu za uspešno sprovođenje javnih nabavki. Agencija Milošević Vam pruža uslugu izrade internog akta, kojim ćete bliže urediti postupke javnih nabavki. Internim aktom bliže uređujete planiranje nabavki, odgovornost za planiranje, ciljeve postupka javnih nabavki, način izvršenja obaveza iz postupka, način obezbeđivanja konkurencije itd. Naručioci su dužni da interni akt donesu u skladu sa odredbama Zakona o javnim nabavkama ("Službeni glasnik RS", broj 124/12)ipri tome da utvrdeunutrašnju proceduru javnih nabavki. Agencija Milošević pruža Vam stručnu podršku kako u izradi, tako i u unapređenju sadržine internog akta. Jasan interni akt otklanja nedoumice i eliminiše stresne situacije.\nPlaniranje predstavlja kamen temeljac za uspešno sprovođenje postupaka javnih nabavki, a negativne posledice lošeg planiranja mogu biti nesagledive. Naručioci su dužni da donesu plan nabavki do 31. januara, koji se sastoji od plana nabavki i plana nabavki na koje se zakon ne primenjuje. Naš tim Vam pruža uslugu izrade plana nabavkii konsultantske usluge pri izradi plana nabavki. Uz stručnu pomoć naših konsultanata dobićete plan javnih nabavki koji je sastavni deo godišnjeg programa Vašeg poslovanja i dugoročne poslovne politike naručioca.\nStručni tim za naručioce za Vas vrši pripremu konkursne dokumentacije za sve vrste postupaka javnih nabavki u skladu sa odredbama Zakona o javnim nabavkama, pratećim aktima i propisima koji se odnose na konkretan predmet javne nabavke.\nU našoj ponudi imate opciju pripreme konkursne dokumentacije za konkretnu javnu nabavku i pripreme modela konkursne dokumentacije. Naše iskustvo, veliki broj zadovoljnih klijenata i uspešno sprovedenih postupaka predstavlja garanciju da će se postupak Vaše javne nabavke u saradnji sa nama završiti efikasno, uspešno i bez stresa. Kao dodatnu uslugu pružamo i mogućnost praćenja sa sugestijama čitavog procesa javne nabavke, od objavljivanja poziva za podnošenje ponuda, pa sve do zaključenja ugovora.\nNaš stručni tim prisustvuje otvaranju ponuda, pri tome pruža instrukcije po predmetnom postupku javne nabavke. Za Vas vršimo proveru dokumentacije koja prati javnu nabavku: zapisnika o otvaranju ponuda, izveštaja o stučnoj oceni ponuda, odluke o dodeli ugovora, odluke o obustavi postupka itd. Učinite da postupak otvaranja ponuda protekne u skladu sa zakonom i efikasno, uz prisustvo naših stručnih konsultanata.\nNaš stručni tim vrši pripremu prateće i konkursne dokumentacije za konkretnu javnu nabavku, pri tome pružajući konsultantske usluge sa implementacijom iskustva iz prakse u cilјu prenosa istih zaposlenima kojima se delegiraju poslovi javnih nabavki. Obuhvaćen je čitav postupak javne nabavke, od objavljivanja poziva za podnošenje ponuda, pa sve do zaključenja ugovora. Vaši zaposleni nakon završene praktične obuke usvojiće nova praktična saznanja i veštine za uspešno sprovođenje postupka javnih nabavki.\nDobili ste zahtev za zaštitu prava? Ne znate kako da postupite? Naš stručni tim može Vam pomoći da uspešno prevaziđete trenutnu situaciju. Pružamo konsultantske usluge komisiji, savetujemo kako da postupi po konkretnom zahtevu i pratimo postupak do kraja. Uz našu stručnu pomoć izbeći ćete nepotrebne troškove i postupak javne nabavke sprovesti na efikasan i ekonomičan način.\nNaš stručni tim stoji Vam na raspolaganju za konsultantske usluge telefonom svakog radnog dana u periodu od 08h do 16h. Na pitanja koja ste prosledili na e-mail, dobićete odgovor u najkraćem mogućem roku. Pored pružanja konsultantskih usluga na pojedinačna pitanja, u našoj ponudi postoji i opcija pružanja konsultantskih usluga u toku čitavog periodu realizacije postupka javne nabavke. Za pomenute usluge važi zvaničan cenovnik.


Počinju Paraolimpijske igre, TV prenosi u 154 države! - Sportal\nBeta - Vest objavljena: 14:24 - 07.09.2016\nRio 2016 Foto: Stare Slike\nKako je saopšteno, to je za 30 odsto više zemalja u odnosu na London 2012. godine, kada su Igre prenošene u 115 država.\nDeo nosilaca TV prava kreirao je multi-platforme za svoje korisnike, pa će se Paraolimpijske igre pored televizije moći uživo da se prate putem strima, raznih aplikacija i društvenih mreža.\n"Sasvim sigurno ovo će biti rekordno gledane Paraolimpijske igre. Očekujemo kumulativnu gledanost od 3,8 milijardi gledalaca", rekla je komercijalna direktorika IPC-a Aleksis Šefer.\n"Medijski interes za Igre je sjajan, a tehničke mogućnosti nam omogućuju da možemo dopreti do svakog kutka sveta. Okupili smo najveću grupu emitera, te tako rastemo u svim delovima sveta", dodala je Šefer.\nParaolimpijske igre u Rio de Žaneiru počinju ove srede i trajaće do 18. septembra.\nOI Brazil Ostali sportovi Paraolimpijske igre TV prenosi


Početna » liga evrope » Page 14\nPrvak ABA i dalje u Evroligi\nGostovanje Đordija Bertomeua na meču CSKA – Fenerbahče ruski novinari iskoristili su da od prvog čoveka Evrolige saznaju pojedinosti vezane za blisku budućnost najelitnijeg takmičenja na Starom kontinentu.\nPiše: N. M. 26. 12. 2016.\nLudnica u grupi L\nUtakmicama šestog kola večeras se okončava grupna faza Lige Evrope. Od 24 mesta koja vode u dalju rundu takmičenja 13 je već rezervisano, dok će za preostalih 11 konkurisati 21 ekipa, dok će preostalih deset morati da pre proleća završi svoju evropsku misiju.\nPiše: A. Golubović 8. 12. 2016.\nSamo trojka obezbedila prolaz\nPribližava se vreme raspleta u borbi za 24 mesta u prolećnoj fazi Lige Evrope, jer preostalih osam pripada trećeplasiranim timovima iz jače i unosnije Lige šampiona.\nPiše: O. N. 24. 11. 2016.\nPogba pokazao klasu\nFudbaleri Mančester junajteda rutinski su izašli na kraj protiv nemoćnog Fenerbahčea u derbi meču trećeg gola Lige Evrope.\nPiše: A. Golubović 20. 10. 2016.\nJake packe za Murinja i Inter\nFudbaleri Mančester junajteda doživeli su poraz od Fejenorda na premijeri u ovogodišnjoj Ligi Evrope.\nPiše: S. D. 17. 9. 2016.\nTim i igra za domaću upotrebu\nSportska čuda se dešavaju, ali trebalo bi ih nečim zaslužiti, a fudbaleri Crvene zvezde to nisu ni u revanšu sa Sasuolom.\nPiše: O. Nikolić 27. 8. 2016.\nZvezdina (ne)moguća misija\nMali Sasuolo vratio je nekada veliku Crvenu zvezdu u surovu realnost prošle nedelje, devedesetominutnom dominacijom ubedljivijom od 3:0 .\nPiše: O. Nikolić 25. 8. 2016.\n"Lale" se nadaju čudu\nDržeći se popularne narodne izreke o nadi što poslednja umire, fudbaleri Vojvodine pokušaće večeras da naprave prvoklasnu senzaciju u Holandiji, za šta bi im idealna bila pobeda od 4:0 u revanšu kvalifikacija za Ligu Evrope, tj. s golom više od AZ Alkmarovih 3:0 prošle nedelje u Novom Sadu.\nGrubo razbijanje iluzija\nFudbal je čudna igra, gde ne pobeđuju uvek bolji, a za grandiozne preokrete je nekada dovoljno i deset minuta, ali plasman Crvene zvezde u Ligu Evrope deluje kao naučna fantastika, nakon što ju je Sasuolo u prvih sat i po plej-of dvomeča rastavio na najsitnije komade.\nPiše: O. Nikolić 19. 8. 2016.\nLalatović: Naš san se zna\nVojvodina je na pragu fudbalske Lige Evrope, a da bi ga prekoračila i ušla u mlađe, manje isplativije i popularnije, ne i mnogo slabije UEFA takmičenje od Lige šampiona, potreban joj je uspeh u dvomeču s holandskim AZ Alkmarom.\nPiše: O. N. 18. 8. 2016.\nSasuolo (ni)je bauk\nPosle devet godina bez učešća u grupnoj fazi nekog od takmičenja pod okriljem UEFA i glatkog poraza od Ludogoreca u dvomeču kvalifikacija za Ligu šampiona nema lakog rivala za Crvenu zvezdu u plej-ofu za Ligu Evrope, ali izvučeni Sasuolo ipak bolje zvuči od Šahtjora, Makabija i Sparte, eskiviranih na žrebanju parova poslednje runde borbe za LE.\nPiše: O. N. 6. 8. 2016.\nNa Dinamo pametno i bez žurbe\nPrvi meč 3. kola kvalifikacija za Ligu Evrope uverio je sve u taboru crveno-belih kako ne treba igrati kada imaš vođstvo i vladaš situacijom na terenu.\nPiše: N. M. 4. 8. 2016.\nVojvodina čuva obraz\nKnjiga srpskih predstavnika u kvalifikacijama za Ligu Evrope, posle eliminacija beogradskog dvojca Partizan – Čukarički, spala je na Vojvodinu, jer su Novosađani s očekivanih 3:1 dobili dvomeč s nedoraslim Konahs iz Velsa.\nPiše: O.N. 24. 7. 2016.\nDobar i remi s golovima\nSuprotno javno izrečenoj konstataciji klupskog generalnog direktora Miloša Vazure da plasman u Ligu Evrope nije Partizanov prioritet ove sezone, koja više liči na alibi za eventualni uspeh nego smišljeno rasterećivanje ekipe.\nSamo ostati neporažen\nEliminacija Ordabasija nije namirila međunarodne ambicije Čukaričkog, jer beogradski klub sada želi da preko Videotona ode u treće kolo kvalifikacija za Ligu Evrope.\nPiše: O. N. 14. 7. 2016.


Udruženje tužilaca: Pritisci iz ministarstva zbog izbora u Državno veće | Boom93\nPrema navodima tog udruženja, državni sekretar iz Ministarstva pravde obilazio je javna tužilaštva i nekim starešinama saopštavao ko su „kandidati ministarstva“ za članove Državnog veća tužilaca, sa preporukom da „prenesu“ nižim tužiocima i njihovim zamenicima da bi za njih trebalo glasati.\n„Takodje smo obavešteni da se u kampanju ‘preporučivanja’ za koga bi trebalo glasati, uključila i republička javna tužiteljka i preko pojedinih javnih tužilaca uputila zahtev da se glasa za iste one kandidate koje je preporučio državn sekretar“, dodaje Udruženje tužilaca.\nTo udruženje navelo je da je o pritisku na birače obavestilo Izbornu komisiju, i takodje ukazalo i da kratki rokovi mogu dovesti u pitanje legitimitet izbora, jer onemogućavaju fer izborne uslove i jednakost kandidata, pogotovu na nivou viših i osnovnih javnih tužilaštava.\n„Za predstavljanje programa kandidata je predvidjeno tek nešto više od dve nedelje, od momenta utvrdjivanja konačne liste kandidata, pa na primer kandidat iz osnovnog tužilaštva treba da za 19 dana predstavi svoj program kolegijumima u 58 mesta a kanidat Višeg javnog tužilaštva u 25 mesta na teritoriji Srbije“, navedeno je u saopštenju.\nPo navodima udruženja, kratak rok za predstavljanje „za takozvane kandidate ministarstva neće biti problem jer kampanju za njih sprovodi izvršna vlast“.\nOznakeDržavno veće tužioca pritisci Srbija Udruženje javnih tužioca uticanje


Srbija nije daleko od bankrota – Bankar.me\nAugust 12, 2012 Ekonomija, MAKRO Leave a comment\nMeđutim, ako se u obzir uzme stanje u državnoj kasi i kritičnim finansijskim problemima s kojima se nova vlada suočava, Srbija teško da ima drugog izbora osim da se ponovo okrene MMF-u, koji će gotovo izvjesno zahtijevati čvršću, a ne “labaviju” fiskalnu politiku.\n“Ne vjerujem da vlada uopšte ima neku drugu mogućnost”, kaže Jovan Kovačić, politički savjetnik i predsjednik nezavisnog naučno-istraživačkog udruženja “Most Istok-Zapad” za Financial Times.\n“Drugim riječima, sada kad je izabran novi guverner, zbog čega su neki izrazili zabrinutost, sve bi trebalo obaviti veoma brzo. Vlada je sebe otjerala u ćošak, sada mora ostvariti rezultate na drugim područjima “, dodaje Kovačić. U razgovor za FT, Kovačić kaže da pojedini članovi vlade smatraju kako su zamjerke MMF-a “neprijatne”. Međutim, vlada Srbije ima veoma ograničen prostor za manevrisanje. Raspolaganje finansijskim rezervama NBS kako bi se finansirao manjak – teoretski izvodljiv na osnovu usvojenih izmjena Zakona – moglo bi prije dovesti do inflacije. Prema tom problemu Srbija je do sada bila veoma oprezna, na osnovu iskustva koje je imala devedesetih godina sa hiperinflacijom.\n“Investiranje je postalo puno rizika. Finansijski investitori su veoma obazrivi u poslovanju u regionu.Oni su čak i oprezniji kada je o Srbiji riječ, jer je ona do sada ostvarivala bolje rezultate nego Hrvatska i Mađarska, a sada ima lošiju ocjenu kreditne sposobnosti. Ti investitori su trenutno nesigurni zbog stava novih vlasti o različitim pitanjima, posebno poreskoj politici. Hoće li porez biti veći i da li će podrška za investitore ostati na istom nivou kao do sada .. vidjećemo .. “, upozorava Schmidt.\nOn smatra i da bi Srbija mogla bolje iskoristiti fondove za ulaganja u infrastrukturu, institucija poput Svjetske banke i Evropske banke za obnovu i razvoj, a da je devalvacija dinara umanjila cijenu rada i zemljišta, u industrijskom sektoru, ali i maloprodaji. “Sudbina srpskog privrede je neizvjesna, ali ne i bez nade”, zaključuje Financial Times, prenose agencije.\nPOJMOVIbankrot Eurokriza MAKROEKONOMIJA Region Srbija\nPrevious Evropsko tržište rada nudi sve manje prilika za posao\nSljedeći Zagrebačka berza: Nedjeljni izvještaj 06.08.2012. – 10.08.2012.


Pokrenuta istraga: U Belorusiji privedeno 213 osoba, povređeno desetine, jedna osoba poginula - 10.08.2020, Sputnik Srbija\nPokrenuta istraga: U Belorusiji privedeno 213 osoba, povređeno desetine, jedna osoba poginula\nBeloruski istražni komitet pokrenuo je krivičnu istragu o masovnim protestima u Minsku i drugim delovima zemlje, izjavio je predsednik komiteta Belorusije Ivan... 10.08.2020, Sputnik Srbija\nevropa, svet, vesti, belorusija, minsk, protesti, izbori i protesti u belorusiji\n09:43 10.08.2020 (Osveženo: 10:02 10.08.2020)\nBeloruski istražni komitet pokrenuo je krivičnu istragu o masovnim protestima u Minsku i drugim delovima zemlje, izjavio je predsednik komiteta Belorusije Ivan Noskevič. Tokom nereda privedeno je preko 213 osoba, povređeno desetine, a jedna osoba je poginula.\n„Istražni komitet je pokrenuo krivične postupke zbog masovnih nereda i nasilja nad zaposlenima u organima unutrašnjih poslova. Do njih je došlo tokom noći na teritoriji grada Minska i mnogim drugim regionima zemlje“, državna agencija „BelTA“ citirala je izjavu Noskeviča.\nŠef Istražnog komiteta je rekao da učesnicima u masovnim neredima preti do osam i 15 godina zatvora.\nKako kaže, „sve protivpravne akcije praćene su nasiljem nad policijskim službenicima, od kojih je desetine povređeno“. Noskevič je dodao da su krivična dela praćena uništavanjem imovine, suprotstavljanjem predstavnicima vlasti, a policija je registrovala i korišćenje kontejnera, klupa, štapova, kamenica, staklenih flaša i zapaljivih tečnosti kao oruđe zločina.\nNeredi nakon izbora u Belorusiji, policija smirila situaciju /video/\n10 Avgust 2020, 01:51\n„Trenutno više od 100 istražitelja radi na mestu incidenata“, rekao je on.\nS tim u vezi, beloruski centar za ljudska prava „Vesna“ saopštio je da je usled protesta u Minsku i regionima Belorusije privedeno više od 213 osoba i precizirao da je u beloruskoj prestonici zadržano 110 ljudi.\nPrema podacima centra, tokom nemira u Minsku povređeno je na desetine ljudi, a jedna osoba je poginula.\nPodsetimo, Centralna izborna komisija Belorusije saopštila je da je, prema prvim rezultatima, na predsedničkim izborima aktuelni predsednik zemlje Aleksandar Lukašenko osvojio 80,23 odsto glasova.\nPosmatrači na beloruskim izborima: Protesti unapred pripremljeni


Ambasada Kine u Podgorici: Naše investicije nemaju geopolitičke motive | EurActiv Serbia\nKineske investicije nemaju bilo kakve geopolitičke motive i ne predstavlju pretnju za bezbednost države u regionu ni sa nikakvim političkim uslovima, saopšteno je iz ambasade Kine u Podgorici. Iz Ambasade su reagovali nakon što je Evropska komisija saopštila da neće pomoći Crnoj Gori da vrati kineski dug od milijardu evra za gradnju prve deonice autoputa Bar-Boljare.\nRanije je potpredsednik Vlade Crne Gore Dritan Abazović u Briselu izjavio da bi EU trebalo da pomogne Crnoj Gori, kako bi zaštitila kandidata za članstvo od zavisnosti od Kine.\nOni su takođe poslali izjavu portparola kineskog Ministarstva spoljnih poslova Džao Liđiana.\n"Kineska strana je primetila medijske izvještaje o tome. Kina i Crna Gora uživaju tradicionalno prijateljstvo. Poslednjih godina, odnosi dve zemlje uspešno se razvijaju, plodna je praktična saradnja u infrastrukturnoj i drugim oblastima. Projekat autoputa koji ste pomenuli je od velikog značaja za život lokalnog stanovništva Crne Gore i socio-ekonomski razvoj te zemlje. Kina pridaje veliku važnost razvoju odnosa sa Crnom Gorom i spremna je da radi zajedno sa Crnom Gorom na daljem produbljivanju uzajamno korisne saradnje koja bi donela korist za oba naroda”, naveo je Liđian u izjavi za Saut Čajna Morning Post (South China Morning Post).\nMediji su pre toga preneli da je EU odbila molbu Crne Gore za pomoć u otplati kineskog zajma za nedovršeni auto-put.\nLondonski Fajnenšel tajms pisao je da je Crna Gora zatražila od EU pomoć za otplatu kineskog zajma za nedovršeni projekat auto-puta, prenoseći izjavu crnogorskog ministra finansija Milojka Spajića da je "Crna Gora dovoljno mala da bi odluka da joj pomogne u refinansiranju zajma trebalo da bude laka za EU".\nSpajić je za FT rekao i da je prva deonica od 41 kilometar auto-puta, što je četvrtina njegove ukupne dužine, koštala 20 milona evra po kilometru, što ga čini jednim od najskupljih po kilometru na svetu.\n"Za infrastrukturu se trenutno oslanjamo na Kinu. . . Situacija je dramatična s geopolitičkog stanovišta", rekao je Spajić. On je dodao da se crnogorska turistička industrija oslanjala na posetioce iz zemalja koje nisu članice EU, poput Rusije, i da Crna Gora mora bliže da se poveže sa saveznicima iz EU.\n"Politički želimo da pomognemo . . . Ali veličina zajma nije proporcionalna veličini privrede, tako da mehanizam još nije izvestan", rekao je zvaničnik. Crna Gora bi takođe trebalo da se posveti fiskalnim reformama, dodao je, napominjući da projekt autoputa nije u skladu sa standardima EU.\nLondonski list piše da se Peking uporno probija na Balkan kroz infrastrukturne i energetske projekte, a odnedavno i pokretanjem "diplomatije vakcina" protiv kovida-19 i dodaje da je Crnoj Gori Kina donirala 30.000 doza cepiva Sinofarm, a više miliona doza prodala Srbiji.\nUz ocenu da je saga o nezavršenom projektu puta koji gradi Kineska koroporacija za puteve i mostove (China Road and Bridge Corporation) deo veće geopolitičke bitke za uticaj na periferiji EU, FT prernosi i reči Tene Prelec sa Univerziteta Oksford da je molba Crne Gore prilika za Brisel da pokaže da je istinski geostrateški akter i da bi trebalo da priskoči.\nMeđutim, Brisel na to nije spreman. Kako je preneo Politiko, Brisel je odbio zahtev Crne Gore.\n"EU je već najveći pružalac finansijske pomoći Crnoj Gori, najveći investitor i najveći trgovinski partner", rekao je portparol Evropske komisije Peter Stano na redovnom brifingu za novinare 12. aprila. "I dalje smo uz njih, ali ne vraćamo zajmove koje uzimaju od trećih strana", dodao je.\nIpak, iako EU ne može da pomogne Crnoj Gori da otplati dugove Kini, ona može da joj pomogne da završi planirani auto-put, prenosi Rojters.\nKako je rekla portparolka EU, Crna Gora mora da nađe način kako da otplati kineski zajam ali je EU voljna da pomogne novcem za ostatak puta kroz svoj Ekonomski i investicioni plan za Zapadni Balkan vredan devet milijardi evra.\n"Pružamo kombinaciju grantova, garancija i povoljnih zajmova kroz međunarodne finansijske institucije, poput EIB i EBRD", rekla je ona i napomenula da bi finansiranje bilo pod "veoma povoljnim uslovima".\nIstovremeno je poslanica Evropskog parlamenta Viola fon Kramon ocenila 14. aprila da "nije mudra odluka" EU da ne pomogne Podgorici u otplati kineskog kredita i pozvala institucije EU da još jednom razmisle o tom pitanju.\n"Nisam sigurna da je to strateški pametna odluka. Korumpirani lideri kao što je predsednik Crne Gore godinama su eksploatisali zemlju. Sada nova vlada treba da počisti i finansijsko nasleđe", navela je Fon Kramon na Tviteru.\nNavodeći da je "EU jednom već pogrešila u Grčkoj pa je Kina je poreuzela luku Pirej" Fon Kramon je upozorila da kineska vlada sada ima šansu da preuzme glavne delove crnogorske obale, ako Crna Gora ne može da servisira zajam.\n"Trebalo bi pre toga dva puta da razmislimo da ponovo ne odigramo u korist Kine", dodala je.


f Ješić:Pošumljenost u Vojvodini svega 6,5 odsto - Arhus Centar Subotica\nJešić:Pošumljenost u Vojvodini svega 6,5 odsto\nPošumljenosti u Vojvodini trenutno iznosi svega 6,5 odsto, zbog čega Vlada Vojvodine nastoji da taj procenat znatno uveća, naročito tamo gde ima najmanje šuma, izjavio je danas vojvodjanski sekretar za poljoprivredu Goran Ješić.\n"Jedan od prioriteta pokrajinskog sekretarijata za poljoprivredu, vodoprivredu i šumarstvo je plansko pošumljavanje pokrajine koje, istovremeno, zadovoljava ekološke i ekonomske aspekte", rekao je Ješić i dodao da će to biti moguće uz monitoring i stručnu preporuku nadležnih državnih institucija.\nPrema njegovim rečima, kroz saradnju sa Institutom za nizijsko šumarstvo i životnu sredinu, Nacionalnim parkom "Fruška gora", javnim preduzećima "Vojvodina Vode" i "Vojvodinašume" i lokalnim samoupravama, pokrajina sufinansira projekat pošumljavanja većih površina u opštinama.\n"Pokrajinski sekretarijat i nadležne ustanove nastojaće da u naredne četiri godine pod šumskim zasadom bude 20.000 hektara zemljišta u Vojvodini, a očekivani efekti biće višestruki", rekao je Ješić.\nJešić je danas posetio ogledno polje "Kaćka šuma" Instituta za nizijsko šumarstvo i životnu sredinu, gde je povodom obeležavanja svetskog dana šuma učestvovao u sadnji novih sadnica topole.\nOn je sa direktorom Instituta Sašom Orlovićem potpisao i Protokol o saradnji.


Trocki „reketirao“ i Iznera - Dnevni list Danas\nSrpski teniser nastavlja sa uspesima na turniru Masters 1000 serije u Šangaju\nTrocki „reketirao“ i Iznera\nViktoru Trocikom baš prija turnir Masters 1000 serije u Šangaju. Posle ekspresnih ispadanja na prethodna dva turnira, već u prvim kolima, srpski teniser je zaređao s pobedama u azijskoj metropoli, pa će u petak igrati za polufinale sa Argentincem Huanom Martinom Del Potrom.\n1Piše: O. N. 12. oktobra 2017. 23.12\nNakon što je eliminisao osamnaestogodišnjeg Kanađanina Denisa Šapovalova i sedmog tenisera sveta, Austrijanca Dominika Tima, sinoć je izbacio i odličnog američkog servera Džona Iznera (16. na ATP listi), a trijumf u dva seta (6:4, 7:6) doneo je našem predstavniku (54) vođstvo od 4:3 u međusobnbim duelima sa ovim dva metra i 32 godine starim starim kolegom. Viktor je toliko kontrolisao stvari da u duelu s malo brejkova nije dozvolio rivalu nijedno oduzimanje gema na njegov servis. U prvom setu je pri rezultatu 4:4 poveo 0:40 i iskoristio drugu od tri vezane šanse, dok se na prvu i jedinu brejk loptu u drugom setu čekalo sve do 11. gema.\nU drugom delu meča vođena je prilično izjednačena borba, pa je morao biti rešen u doigravanju, a presudna su bila dva uzastopna poena Beograđanina za Viktorovih 4:1, nakon čega su stvari išle na vodenicu našeg najbolje rangiranog tenisera posle Novaka Đokovića, koji je na bolovanju do kraja sezone. Troicki je plasmanom u četvrtfinale zaradio 142.000 dolara, sa 54. mesta će se sigurno vratiti u Top 50 ATP liste, a u slučaju bar još jedne pobede i u Top 40. Sledeći protivnik je pravi izazov, jer Del Potra nikada nije bacio na kolena u šest međusobnih mečeva, a zanimljivo da će im ovo biti tek prvi susret posle 2012. i Mastersa u Sinsinatiju.\ntenis, viktor troicki\nAvi ,,reketiraste““““ TroIckom slovo ,,I““““.


Prenijeto 65 hiljada telefonskih brojeva - preduzetnica.me\nPočetna»Teme»Vijesti»Prenijeto 65 hiljada telefonskih brojeva\nPrenijeto 65 hiljada telefonskih brojeva\nPutem korišćenja usluge prenosa telefonskih brojeva, koja je u Crnoj Gori dostupna od 1. decembra 2011. godine, korisnici su prenijeli 65 hiljada brojeva, saopšteno je iz Agencije za elektronske komunikacije i poštansku djelatnost (EKIP).\nIz EKIP-a je saopšteno da je između mobilnih mreža realizovan je prenos 49,82 hiljade brojeva.\n„Najviše brojeva je prenešeno u mobilnu mrežu M:tel-a, 23 hiljade brojeva ili 46 odsto“, navodi se u saopštenju.\nU mobilnu mrežu Crnogorskog Telekoma prenešeno je 16,91 hiljada brojeva ili 34 odsto, dok je u mobilnu mrežu Telenora prenešeno 9,91 hiljada brojeva ili 20 odsto od ukupno prenešenih brojeva između mobilnih mreža.\n„Između fiksnih mreža realizovan je prenos oko 15,18 hiljada telefonskih brojeva. Najviše brojeva je prenešeno u fiksnu mrežu M:tela, 9,07 hiljada brojeva ili 59 odsto, u fiksnu mrežu Telemacha 3,89 hiljada brojeva ili 26 odsto, u fiksnu mrežu Telenora 1,94 hiljade brojeva ili 13 odsto, dok su 272 broja prenešena u fiksnu mrežu Crnogorskog Telekoma što procentualno iznosi dva odsto ukupnog prenosa u fiksnim mrežama“, precizirali su iz EKIP-a.\nPrenosivost telefonskog broja je usluga koja omogućava svakom pretplatniku da pri promjeni operatora elektronskih komunikacionih usluga zadrži postojeći telefonski broj. Broj se može prenositi iz fiksne u fiksnu mrežu, odnosno iz mobilne u mobilnu mrežu.\nTelefonski broj se prenosi u punom formatu. Na primjer, ako korisnik ima mobilni broj 067 123456 i prenese ga u mrežu drugog operatora, korisnikov broj se ne mijenja, ostaje 067 123456 i prilikom korišćenja usluga drugog operatora.\n„Pretplatnik koji želi da promijeni operatora podnosi zahtjev operatoru kod kojeg želi da prenese broj, što se ujedno smatra i zahtjevom za raskid ugovora sa “starim” operatorom“, navodi se u saopštenju.\nZahtjev za prenos telefonskog broja za maloljetne osobe podnosi roditelj ili staratelj. Uz zahtjev za prenos broja građani dostavljaju na uvid važeći identifikacioni dokument, a preduzeća rješenje o registraciji iz CRPS Crne Gore.\n„Uz zahtjev za prenos broja se dostavlja i dokaz o plaćenom mjesečnom računu za pružene usluge kod operatora iz čije se mreže prenosi broj. Operatori korisnicima ne naplaćuju naknadu za prenošenje telefonskog broja“, rekli su iz EKIP-a.\nKada pretplatnik podnese zahtjev počinje procedura prenosa broja. Ako su ispunjeni svi uslovi za prenos broja, koji su propisani Pravilnikom o prenosivosti brojeva pretplatniku se određuje datum prenosa broja, koji ne može biti duži od tri radna dana od momenta podnošenja zahtjeva.\n„Prosječno vrijeme trajanja prenosa broja u zadnjih osam mjeseci iznosilo je 2,46 radna dana. Pretplatnik ne može da koristi elektronske komunikacione na dan prenosa broja u periodu od 13 sati do 16 sati“, dodaje se u saopštenju.\nPretplatnik može ponovo da prenese svoj broj nakon tri mjeseca od zadnjeg prenosa. Ukoliko zahtjev za prenos broja bude odbijen ili je nezadovoljan ažurnošću operatora prilikom procesa prenosa broja pretplatnik može da podnese žalbu Agenciji.\nUsluga prenosivosti telefonskih brojeva korisnicima elektronskih komunikacionih usluga treba da, kroz pospješivanje konkurencije, obezbjedi povoljnije uslove korišćenja usluga i njihov bolji kvalitet.\n„Operatori suočeni sa mogućnošću da korisnik promijeni operatora, a da pri tome zadrži svoj telefonski broj, moraju stalno poboljšavati svoje usluge. Da bi zadržali postojeće i pridobili nove korisnike operatori nude sve bolje uslove korišćenja usluga, snižavaju cijene usluga koje pružaju, povećaju njihov kvalitet i daju druge povoljnosti za korisnike“, zaključuje se u saopštenju.\nPrethodni PostMotor aviona skidaju zbog duga MA\nSljedeći Post U Budvi boravi više od deset hiljada turista


Kotež - Page 23\nJoš 2016. godine smo dogovorili ekskluzivnu saradnju sa OK radio-om oko postavljanja kamera duž Zrenjaninskog puta koje bi svima nama\nPočinje izgradnja kanalizaciono-crpne stanice „Krnjača 2“\nCentar za lokalnu samoupravu je saopštio da je na konkursu za izgradnju kanalizaciono-crpne stanice „Krnjača 2“, pobedio konzorcijum na čelu\nGotovo da nema osobe sa leve obale kojoj do sada nije dobro poznat Restoran Tara u Borči na Zrenjaninskom putu.\nAkcija Gradske čistoće i „Eko-Pančevački rit“ za devojku iz Borče\nJKP „Gradska čistoća“ uručila je invalidska kolica devojci iz naselja Borča, koja je nepokretna, a čija je porodica skupljala reciklabile.\nUskoro otvaranje punkta i na levoj obali Dunava\nDanas je nastavljena masovna imunizacija protiv korona virusa nakon jučerašnje dezinfekcije, a prema najavama u planu je otvaranje punkta i\nČetnici sa Krima stižu u Kotež\nObjavljeno 20. marta 2014. 16. februara 2015.\nPripadnici Brzog odeljenja Četničkog pokreta „Knez Lazar“, koji su kao dobrovoljci boravili na Krimu, stižu u subotu u MZ Kotež gde će održati konferenciju za medije i preneti svoja iskustva sa Krima.\nU Kotežu uskoro zid posvećen Džeju\nKako saznajemo. udruženje građana Kotež odlučilo je da jedan zid u ovom naselju posveti preminulom pevaču Džeju Ramadanovskom.\nKotež sutra bez struje\nElektrodistribucija Beograd najvila je isključenje struje u pojedinim delovima Koteža zbog radova na održavanju elektrodistributivnih mreža.\nNema novca za novu ambulantu u Kotežu\nObjavljeno 5. marta 2014. 6. jula 2016.\nNaselje Kotež se već desetak dana nalazi u žiži javnosti zbog katastrofalnog stanja jedine ambulante u kojoj se leči preko 10.000 nezadovoljih građana.\nVesić obećao novu ambulantu u Kotežu\nObjavljeno 25. februara 2014. 21. februara 2015.\nSekretar Privremenog organa Goran Vesić izjavio je danas da je jedino rešenje za postojeću ambulantu izgradnja novog objekta jer Grad ne može finansirati rekonstrukciju i adaptaciju postojećeg. Lokacija je odabrana pre dve godine ali izgradnju koče nerešeni imovniskopravni odnosi.\nKotežani traže dom zdravlja\nObjavljeno 24. februara 2014. 22. februara 2015.\nNaselje Kotež broji oko 10.000 stanovnika a nema dom zdravlja, već samo jednu ambulantu „Dr Milutin Ivković“ Palilula. Prema rečima sugrađanina, bivši gradonačelnik Beograda javno je obećao građanima Koteža dom zdravlja još pre dve-tri godine ali obećanje nije ispunjeno.\nHaos u Krnjači: Fekalne baruštine opasne po zdravlje\nObjavljeno 20. februara 2014. 16. septembra 2015.\nKrnjača je samo nekoliko kilometara udaljena od grada a nema kanalizaciju, već septičke jame. Iako je opština Palilula izgradila kolektor pre mnogo godina, sekundarni priključci još uvek nisu počeli da se grade.\nOpljačkana benzinska pumpa na ulasku u Kotež\nObjavljeno 10. februara 2014. 16. avgusta 2015.\nNoćas se dogodila razbojnička pljačka benzinske pumpe na ulasku u Kotež.\nPojedina naselja leve obale Dunava odsečena od sveta\nObjavljeno 31. januara 2014. 1. februara 2014.\nLeva obala Dunava ovog jutra odsečena je od sveta (osim Borče, Krnjače, Koteža i Kovilova), zbog snežnih nanosa koji blokiraju put, izazivajući opšti kolaps. Radnici preduzeća PKB pokušavaju mehanizacijama da očiste puteve ali bezuspešno.\nIzmenjen režim autobusa na liniji 43 u Kotežu\nObjavljeno 30. januara 2014. 4. jula 2016.\nZbog radova na kanalizacionoj mreži na raskrsnici ulica Branka Miljkovića i Đoke Pavićevića, biće izmenjen režim rada linije 43, javnog gradskog prevoza. Radovi će trajati do trećeg februara a autobus u smeru ka terminusu “Kotež” saobraćaće redovnom trasom.\nObjavljeno 9. januara 2014. 9. januara 2014.\nDolazak Božića na spektakularni način obeležili su i navijači Crvene zvezde u Kotežu. Uz vatromet i upaljene baklje proslavili su hrišćanski praznik kao i 25 godina postojanja navijačke grupe „Delije Sever“.\nKošarkaški klub Beko dočekuje Deda Mraza\nObjavljeno 26. decembra 2013. 26. decembra 2013.\nKošarkaški klub Beko u subotu u Sportskom centru Kovilovo, dočekaće Deda Mraza koji će najmlađim članovima pokazati košarkaško umeće i proveriti šta su naučili i da li su bili dobri košarkaši u prethodnoj godini. Nesvakidašnji događaj biće obeležen i mečevima košarkaša kao i brojnim paketićima.\nPrethodno 1 … 21 22 23 24 25 Sledeće\nJoš 2016. godine smo dogovorili ekskluzivnu saradnju sa OK radio-om\nCentar za lokalnu samoupravu je saopštio da je na konkursu\nGotovo da nema osobe sa leve obale kojoj do sada\nUbistvo u Gloginjskom ritu\nVečeras oko 21 časa dogodilo se ubistvo u Glogonjskom ritu.\nJKP „Gradska čistoća“ uručila je invalidska kolica devojci iz naselja